Shila Amzah Sudah Bertunang?

Melalui satu perkongsian gambar di Instagram, penyanyi Shila Amzah telah memperlihatkan cincin di jari manisnya dengan caption – Alhamdulillah. Menimbulkan tanda tanya, perkara tersebut turut menjadi bahan pertikaian peminat dan pengikutnya di laman sosial tersebut.

Bermula dengan gambar tersebut, ada yang menyiasat dengan lebih mendalam dan mendakwa bahawa cincin tersebut telah pun dipakai oleh penyanyi tersebut sejak Februari lagi ketika berada dalam kapal terbang. Malah ramai juga yang hairan mengapa gambar tersebut dimuatnaik ketika hari pernikahan bekas kekasihnya, Sharnaaz Ahmad.

Sementara itu, sehari sebelum majlis pernikahan berlangsung, Shila juga memuatnaik gambar yang menceritakan serba sedikit tentang bagaimana kisah silam patut dilupakan dan terus fokus dengan masa depan. Namun hanya empunya badan yang mempunyai jawapan terhadap apa yang dikongsikan.

Apa pun, hanya Shila yang mempunyai jawapan terhadap apa yang dilakukannya. Jika sudah bertunang, syukurlah dan semoga segala persiapan menjelang hari bahagia akan dipermudahkan. (rtky/s)


Siti Saleha & Lutfi Azhar Umum Nikah 28 Julai Depan

Tidak mahu mengikat tali pertunangan terlalu lama, Siti Saleha akhirnya telah membuat keputusan untuk melangsungkan pernikahan dengan tunangnya, Lutfi Azhar pada 28 Julai ini. Jelasnya lagi, majlis pernikahannya itu akan dilangsungkan sejurus selepas solat Asar di sebuah lokasi yang masih perlu dirahsiakannya terlebih dahulu sebelum mendedahkan kepada umum.

“Alhamdulillah saya sudah mendapat lokasi untuk melangsungkan perkahwinan dan sudah ada tarikh, pada 28 Julai ini. Manakala majlis resepsi diadakan di lokasi lain pada keesokkannya. Majlis pihak lelaki pula akan diadakan seminggu selepas nikah. Kami memang mahu buat majlis pada tarikh dekat supaya mudah saudara mara yang jauh datang”

Oleh kerana hangat isu selebrti tidak membenarkan media membuat liputan mengenai majlis pernikahan mereka baru-baru ini, Siti Saleha pula menyatakan pendapat yang berbeza. Baginya, beliau tidak kisah andai media ingin membuat liputan mengenai hari bahagianya namun beliau perlu berbincang dengan tunangnya dahulu sebelum membuat keputusan.

“Saya tidak kisah jika ada media yang mahu membuat liputan pada majlis itu, namun saya akan berbincang dahulu dengan bakal suami. Saya takut jika dia tidak selesa pula kerana dia bukan selebriti,” jelasnya kepada m Star Online mengenai majlis perkahwinannya yang bakal diadakan.

Kalau diikutkan sudah tidak lama Saleha akan bergelar isteri orang, pasti tidak sabar peminat menantikan pelakon kesayangan mereka naik ke jinjang pelamin. Apapun semoga segala perancangan dan persiapan perkahwinan Saleha akan berjalan dengan lancar. (rtky/w)


"Kepada Sesiapa Yang Terasa, Tolong Buat Sesuatu"

Harga minyak yang semakin naik bukan sahaja membebankan rakyat biasa, malah mereka yang bergelar selebriti juga turut terkesan dengan kejadian itu. Semalam Fathia Latiff menerusi Instagram telah memuat naik gambar resit minyak kereta dan meluahkan kekesalannya dengan pihak berwajib mengenai kesengsaraan rakyat mengenai perkara itu.

“Okay dulu, isi tank minyak kereta rm100 dah penuh. Now, isi minyak rm100 dapat lebih skit dari half tank. Kalau i takpa lagi, ni kalau orang lain yang kurang berkemampuan, macam mana mereka struggle eh? pls do something kepada sesiapa yang terasa. Please do something for the citizen. Takda rasa belas kasihan ke. Tolong jangan cakap nak bantu tapi kelaut.

Nampaknya luahan Fathia itu turut disokong peminat yang rata-rata bersetuju dengan kata-kata pelakon itu. Tidak kurang dengan itu, ada juga yang bangga dengan tindakan Fathia yang berani menyatakan perkara yang dilihat berunsur politik secara terang-terangan di laman sosial.

Kenaikan harga minyak bukanlah sesuatu yang baru, namun biasanya luahan dan suara rakyat biasa tidak diberi perhatian. Mungkin luahan selebriti seperti Fathia akan didengari, sama seperti kes Nora Danish yang dulu lantang menyuarakan isu tax yang dikenakan terhadap selebriti. (rtky/w)


“Saya Akan Bimbing Nora Danish Ke Jannah”

Selamat sudah Nora Danish dan juga Nedim Nazri bergelar suami isteri. Walaupun penuh kontroversi namun pasangan ini sudah cukup lali mungkin dengan kecaman di laman sosial. Apa yang menarik, Nedim yang kini memikul tanggungjawab sebagai suami berkongsi harapannya untuk membawa Nora ke syurga.

“Saya sentiasa berkata, Allah ialah sebaik-baik perancang dan terpulang kepada-Nya untuk membenarkan dua hati menjadi satu. Dengan izin-Nya, Yang Maha Esa lagi Maha Mengetahui, semua berlaku malam tadi”

“Dengan anugerah itu pada hari ini, kepada Nora Danish, isteriku, saya berjanji untuk menjadi suami yang bertanggungjawab seperti diimpikan dan mencintai kamu secara mutlak. Saya berjanji untuk membahagiakan kamu dan paling penting dengan restu Allah, insya-Allah saya akan membimbing kamu ke jannah,” antara kata-katanya di laman sosial Instagram. Sweet‘kan?

Malah Nora sebelum ini turut mengharapkan perkahwinan kali ini adalah perkahwinan kali terakhir baginya. Apa yang pasti, pasangan ini tidak mudah melatah dengan kontroversi yang mendatang. Semoga impian dan harapan Nedim untuk menjadi suami yang terbaik buat Nora akan terus mekar.

Janganlah kita terlalu sibuk mencari salah orang dan dalam masa yang sama merasakan diri sudah cukup bagus sambil mendabik dada. Belum puas tengok gambar perkahwinan mereka? Kami kongsikan beberapa gambar cantik sepanjang majlis pernikahan mereka. Enjoice!


Sharnaaz Ahmad, Noor Nabila Selamat Bergelar Suami Isteri

Setelah 2 tahun menyemai cinta akhirnya pelakon Sharnaaz Ahmad dan Noor Nabila akhirnya telah selamat diijabkabulkan pada tepat jam 9.15 malam dengan sekali lafaz dan telah dinikahkan oleh Ustaz Hj. Syamsul Firdaus Bin Hj. Mohd Supri Al-Hafiz iaitu Imam Masjid Damansara Perdana, Petaling Jaya selaku wakil wali dan disahkan oleh Ustaz Muhammad Nazmi Bin Abdul Samat iaitu Imam Masjid Al-Makmuriah, Petaling Jaya.

Sharnaaz menyerahkan lima dulang hantaran berbalas tujuh dulang hantaran daripada pihak pengantin perempuan. Manakala mas kahwin pula sebanyak RM 1000. Namun, wang hantaran dirahsiakan.

Pada majlis istimewa tersebut Sharnaaz Ahmad kelihatan segak berbaju melayu serba putih hasil rekaan Putra Cosry manakala Noor Nabila pula kelihatan anggun dan menawan mengenakan busana pengantin yang direka khas oleh Datuk Radzwan Radzwil.

Majlis yang dihadiri kira-kira 200 tetamu berlangsung dalam suasana sederhana serta dimeriahkan lagi dengan kehadiran rakan- rakan media. Manakala majlis resepsi bagi pihak perempuan pula akan diadakan pada 2 April 2017 bertempat di Royal Chulan Damansara manakala majlis resepsi bagi pihak lelaki bertempat di Straits Quay Convention Centre, Penang.

Sementara itu, Sharnaaz Ahmad pernah menjalin hubungan cinta bersama penyanyi Shila Amzah sekitar 2011 dan hubungan mereka berakhir sekitar 2013. Dalam pada itu, Noor Nabila pernah berkahwin pada Julai 2013, dan berpisah pada 2014. (rtky/h)


Nora Danish Dikritik Pakai Gaun Seksi Untuk Nikah

Kalau dulu pasangan ini asyik dikritik ke hulur ke hilir bersama tanpa ikatan sah, dan semalam selepas selamat bernikah, Nora Danish sekali lagi menarik perhatian ramai apabila tampil memakai gaun pengantin yang agak terdedah dan jarang. Dengan itu ramai berpendapat baju itu tidak menepati ciri-ciri agama Islam dan tidak sesuai untuk majlis akad nikah.

Semalam ketika berlangsungnya majlis akad nikah, Nora telah tampil dengan gaun pengantin yang menggunakan material nipis dan jarang, sebahagian tubuhnya hanya ditutupi dengan kain renda. Lebih panas lagi apabila tersebarnya gambar sisi belakang gaun itu yang menampakkan sebahagian tubuhnya yang hanya dilapisi dengan kain jarang.

Bagaimanapun rata-rata peminat berasa kecewa dengan majlis terbabit yang dilihat lebih mengamalkan cara barat setelah lama menantikan pasangan ini naik ke jinjang pelamin. Malah keseluruhan majlis terbabit juga turut dikritik hebat apabila meja nikah yang diduduki Nedim bersama kadi juga dipenuhi lilin yang dilihat seperti majlis perkahwinan di gereja.

Tidak kurang dengan itu, adegan Nedim mencium mulut isterinya juga dikecam hebat oleh peminat. Sampai ada yang menyifatkan pasangan ini tidak menghormati Islam. Mungkin Nora sendiri menyedari kesannya apabila tampil begitu, namun mungkin juga beliau sudah malas hiraukan kata-kata negatif peminat. Doa yang baik-baik sahajalah! (rtky/w)


Cium Mulut Lepas Nikah, Nora Danish Dikecam

Apa saja yang tidak kena di mata warga laman sosial pastinya akan diperkatakan selain mereka sendiri mengeluarkan pendapat masing-masing. Jika kesalahan orang kebiasaan turut menjadi bahan kecaman, apatah lagi barisan selebriti tanah air.

Panas lagi isu cium mulut berdurasi sedetik lebih di antara Nora Danish dan juga suaminya, Nedim Nazri, tanda luahan rasa cinta dan sayang kepada isterinya itu. Namun tindakan mereka itu bagaimanapun kurang mendapat sokongan warga laman sosial.

Ada yang menyifatkan Nora dan Nedim umpama tidak menghormati majlis pernikahan tersebut lebih lebih lagi perbuatan mereka itu turut disaksikan anak anak mereka sendiri. Well, rasanya Nora Danish sudah cukup kebal untuk berhadapan dengan situasi sebegini.

Apa pun, semoga pasangan ini akan terus kekal bahagia dalam meniti hari sebagai pasangan suami isteri. Malah Nora sendiri sebelum ini pernah menyatakan harapan agar perkahwinan kali ini adalah yang terakhir. (rtky/s)


Sekitar Majlis Berinai Noor Nabila

Bakal bergelar isteri kepada pelakon lelaki Sharnaaz Ahmad hari ini (31 Mac 2017), Noor Nabila yang juga merupakan kakak kepada Neelofa terlihat sungguh ayu menanti hari bahagia dalam majlis berinai malam tadi.

Majlis berinai yang diadakan suasana cukup meriah itu turut dihadiri saudara terdekat dan juga rakan-rakan pasangan ini yang lain. Malah kad jemputan kahwin Sharnaaz dan juga Nabila sebelum ini turut mencuri perhatian kerana bertatahkan batu Swarozski.

Apa yang pasti, peminat Sharnaaz dan juga Nabil tidak sabar sabar menantikan hari bahagia psangan ini. Pasangan ini telah bercinta selama dua tahun dan pada Disember 2016, Sharnaaz telah menghantar rombongan merisik Nabila.

Semoga majlis yang bakal berlangsung berjalan lancar dan dipermudahkan segala urusan. Kami kongsikan beberapa keping gambar sepanjang majlis berlangsung. Enjoice! (rkty/s)


Jejai Doa Kebahagiaan Rumah Tangga Nora Danish & Nedim Nazri

Semalam telah menyaksikan berlangsungnya majlis pernikahan diantara Nedim Nazri dan Nora Danish yang cukup meriah dan privasi. Dalam pada itu, turut tidak ketinggalan bekas suami Nora, Rizal Ashram Ramli atau dikenali sebagai Jejai hadir ke majlis tersebut. Menerusi Instagram pula, Jejai telah memberikan ucapan buat bekas isterinya itu.

“Tahniah saya ucapkan kepada anda berdua dan mendoakan supaya kebahagiaan rumah tangga kalian terus mekar serta berkekalan hingga ke akhir hayat, Insya-Allah. Kepada Nora, semoga anda menikmati setiap detik pada hari bahagia anda ini. Sejujurnya saya gembira anda berdua akhirnya disatukan sebagai pasangan suami isteri.

“Tahniah! Semoga bahtera perkahwinan yang dibina dilimpahi dengan segala rahmat dan kegembiraan. Saya pasti Rayqal (anak hasil perkongsian hidup Nora dengan Jejai) dan Dre (anak Nedim daripada perkahwinan pertama) turut berkongsi kegembiraan bersama kalian berdua,” tulisnya menerusi akaun Instagram semalam.

Manakala jika dilihat ruangan komen di Instagram, ramai yang memuji tindakan Jejai yang sangat ‘gentlemen’ kerana masih hadir dan memberikan sokongan buat bekas isterinya, Nora. Untuk pengetahuan, Nora dan Jejai pernah berkahwin pada Jun 2006 dan bercerai kira-kira dua tahun kemudian dan dikurniakan seorang anak lelaki. (rtky/w)


Sempena Hari Jadi, Ayda Jebat Berhasrat Hantar Ibu Tunai Haji

Menyambut ulangtahun kelahirannya pada 17 Mac lalu, Ayda Jebat tidak mempunyai impian peribadi untuknya tetapi berhasrat untuk menghantar ibunya yang tersayang untuk mengerjakan ibadah haji. Jelasnya lagi, jika difikirkan soal peribadi pula, hidupnya kini sudah sempurna.

“Bersempena hari lahir saya, tiada sebarang cita-cita atau harapan persendirian yang saya letakkan. Secara individu, semua sudah ada dan baik-baik sahaja sekarang”

“Saya hanya mahu bekerja dengan lebih kuat dan memberikan kualiti kerja yang bagus agar peminat saya gembira. Selain itu, saya mahu menghantar ibu ke Tanah Suci Mekah untuk menunaikan ibadah Haji,” katanya kepada Astro Gempak.

Jika tahun lalu, Ayda telah berjaya membolot tiga anugerah dan dinobotkan sebagai Personaliti Sensasi Melodi, tahun ini pula Ayda terus sukses apabila tersenarai di dalam beberapa kategori Anugerah MeleTOP Era 2017 (AME 2017). Apapun semoga hasrat Ayda akan tercapai dan dimurahkan lagi rezeki di masa akan datang. (rtky/w)


Nora Danish, Nedim Akhirnya Bergelar Suami Isteri

Tahniah diucapkan buat dua jiwa yang saling mencintai, Nora Danish dan juga Nedim Nazri kerana telah selamat bergelar suami isteri. Pasangan ini telah diijabkabulkan di sebuah lokasi berdekatan Seputeh, Kuala Lumpur, dengan dua kali lafaz.

Majlis yang diadakan secara tertutup tersebut dalam masa yang sama turut dihadiri oleh saudara dan rakan terdekat Nora dan juga Nedim.

Memetik kenyataan Nora kepada BH Online sebelum ini, pelakon wanita ini mengharapkan agar perkahwinan kali kedua ini akan berkekalan. Lebih beruntung, peminat setia Nora Danish sememangnya sentiasa mendoakan kebahagiaan pasangan ini.

Apa pun, semoga ikatan yang terjalin ini akan terus dilimpahkan rezeki dan dipermudahkan segala urusan. Malah ramai yang menantikan destinasi seterusnya untuk pasangan ini berbulan madu. (rtky/s)


Gambar Sekitar Majlis Doa Selamat & Baby Shower Samtilla

Bakal menyambut kelahiran anak sulung tidak lama lagi, pasangan Shaheizy Sam dan Syatilla Melvin telah mengadakan sebuah majlis doa selamat dan baby shower. Pasangan itu telah diraikan dengan meriah apabila dikejutkan dengan majlis baby shower oleh pihak lain.

Sejak mengetahui isteri telah hamil, saya berasa sangat gembira. Sehinggakan sehingga kini sudah tujuh kali kami membuat imbasan kehamilan di klinik. Kami mahu melihat pergerakan bayi itu. Setiap kali kami melihatnya, rasa sangat terharu dan bersyukur”

“Mungkin disebabkan ini pengalaman pertama kami jadi rasa teruja itu lain macam. Memandangkan masih awal, kami belum berbincang mengenai persiapan. Insya-Allah kalau sudah dekat nanti boleh fikirkan. Saya sentiasa berdoa isteri dan bayi dalam kandungan sihat serta dipermudahkan segalanya,” katanya kepada Harian Metro sebelum ini.

Apapun semoga segala persiapan bagi meniti hari kelahiran nanti berjalan dengan lancar buat pasangan ini. Pasti ramai yang tidak sabar menantikan bayi comel pasangan ini yang khabarnya bakal menimang cahaya mata lelaki. Sama-samalah kita doakan yang terbaik buat mereka. (rtky/w)


"Saya Tidak Kisah Apa Orang Nak Cakap"

Menerima pelbagai kecaman dari peminat berikutan pergolakkan rumah tangga pelakon, Aqasha mengaitkan dirinya sebagai orang ketiga, Rita Rudaini enggan mengambil pusing mengenai perkara tersebut. Mengambil langkah selamat dengan berdiam diri, Rita tidak kisah jika namanya dikatakan pemusnah rumah tangga orang.

“Saya tak mahu komen apa-apa. Tak perlu saya panjangkan isu ini. Saya tak kisah apa yang berlaku dan apa yang diperkatakan orang. Saya tidak kisahlah apa orang nak cakap. Biarlah apa saja tanggapan orang terhadap saya. Apa yang penting saya fokus dengan apa yang dilakukan”

“Saya lebih fokus terhadap perkara yang dincintai. Kerjaya saya harus diteruskan dan apa yang saya mulakan tidak boleh terhenti begitu saja. Saya ada anak untuk dibesarkan,” jelasnya kepada Berita Harian Plus mengenai dakwaan dirinya menjadi orang ketiga.

Sebelum ini hangat diperkatakan isu rumah tangga Aqasha yang sedang bermasalah apabila isterinya memuat naik luahan resahnya. Lebih hangat lagi apabila nama Rita dikaitkan menjadi punca keretakan tersebut apabila perbualan mesra diantara Rita dan Aqasha tersebar.

Bagaimanapun Rita yang terkenal dengan ketabahannya memperjuangkan haknya percaya ada hikmah disebalik apa yang berlaku. Buat masa ini, beliau lebih selesa memberikan fokus terhadap kerjayanya dan menjadikan fitnah yang dilemparkan sebagai kekuatannya. (rtky/w)


Mawar Rashid Dedah Hubungan Dengan Kekasih Untuk Elak Fitnah

Hubungan rapat dengan Raf Yaakob bukanlah rahsia lagi bagi Mawar Rashid yang dilihat begitu terbuka berkongsi status mereka berdua. Mengakui sedang menjalin hubungan cinta dengan lelaki itu, Mawar tidak pernah menjadikan status Raf yang merupakan duda kepada dua anak itu sebagai penghalang buatnya menyayangi lelaki terbabit.

“Buat masa ini memang saya berkawan rapat dengan Raf. Jadi, saya terbuka untuk memuat naik gambar bersama kerana tiada apa yang perlu disorokkan kepada umum, sekali gus bagi mengelakkan sebarang spekulasi tidak betul. Memang pada mulanya saya berhasrat untuk tidak memikirkan soal cinta buat waktu ini, namun jodoh dan pertemuan itu rahsia Allah”

“Saya pula dipertemukan dengan lelaki yang mempunyai pakej lengkap dan berasal dari keluarga yang baik. Memandangkan keluarga juga memberikan restu kepada kami untuk saling mengenali hati budi, saya berharap semua pihak mendoakan yang terbaik. Apa yang penting, Raf boleh membimbing saya di dunia dan akhirat,” jelasnya kepada Berita Harian Online.

Berkenalan sejak dua bulan lalu, Mawar menjelaskan bahawa beliau memang sengaja bersikap terbuka dengan peminat mengenai hubungan mereka bagi mengelakkan spekulasi yang tidak elok timbul. Jadi kini segalanya sudah terjawab, akhirnya hati Mawar sudah dimiliki, semoga hubungan yang terjalin berkekalan hingga ke jinjang pelamin. (rtky/w)


Gambar Sekitar Sambutan Birthday Fasha Sandha

Semakin hari semakin tabah menghadapi kehidupan sebagai ibu tunggal, semalam (28 Mac) yang juga merupakan ulangtahun hari lahir ke 33 Fasha Sandha diadakan dengan cukup meriah dan gemilang sekali bertemakan fairytale.

Apa yang lebih menarik sebenarnya adalah busana Fasha yang cukup ringkas namun sudah cukup menaikkan serinya dan cukup sesuai dengan imejnya yang kini berambut pendek. Kemeriahan tersebut turut dikongsikan bersama dengan kedua cahaya matanya.

Selain saudara mara dan rakan terdekat, majlis penuh gemilang yang diadakan di hotel terkemuka ibu kota tersebut turut dihadiri rakan selebriti serta barisan jutawan kosmetik yang terkenal tanah air.

Apa pun, semoga Fasha terus tabah dalam menghadapi dugaan malah pelakon wanita ini juga pernah mengakui bahawa dia turut mendapat kekuatan dari peminat yang tidak habis habis memberikan sokongan di laman sosial miliknya. Kami kongsikan bersama anda beberapa keping gambar sepanjang majlis berlangsung. Enjoice! (rtky/s)


Che Ta Lali Kecaman, Tahu Didik Anak Jadi Yang Terbaik

Tidak dapat dinafikan, rezeki Aaisyah Dhia Rana ibarat melimpah ruah namun sebagai ibu, Rozita Che Wan atau lebih mesra dipanggil Che Ta menepis dakwaan sesetengah pihak yang mengatakan dia ibarat ‘menjual’ Aaisyah.

“Bagi saya, Aaisyah sangat bernasib baik kerana rezekinya cukup murah dan mendapat tawaran program realiti sendiri. Ini rezeki dia, setiap bayaran yang diperoleh, saya tidak pernah gunakan, sebaliknya dijadikan simpanan masa depannya”

“Saya bukannya orang susah sampai perlu jual anak untuk hidup senang. Sebagai ibu, saya tidak tergamak untuk mengambil wang anak. Saya pegang prinsip, anak hidup bergantung pada ibu bapa dan bukan sebaliknya,” jelas pelakon wanita ini kepada Kosmo! Online.

Sementara itu, tidak lama lagi Aaisyah bakal muncul dalam program realitinya sendiri dan sehubungan dengan itu, Che Ta yang sudah lali dengan kecaman menjelaskan bahawa dia tidak mahu terlalu fokus terhadap kata kata orang. Apa yang lebih baik baginya adalah fokus ke arah kehidupan yang lebih cemerlang. (rtky/s)


Ummi Nazeera Bakal Bulan Madu Di Turki Atau Switzerland

Pelakon Ummi Nazeera yang akan melangsungkan perkahwinan bersama jejaka pilihan hatinya tidak lama lagi berharap agar bakal suaminya itu dapat ditukarkan tempat berkhidmat di sekitar semenanjung Malaysia atau berdekatan dengan Putrajaya.

“Saya harap-harap dia akan dipindahkan di sini. Insha Allah harap-harap juga berdekatan dengan Putrajaya. Dia dah ada rumah di Putrajaya harap-harap berdekatan di situ,” katanya kepada Rotikaya baru baru ini.

Dalam pada itu, sepanjang tempoh pertunangan ini Ummi berkata dugaan memang ada seperti kerap bergaduh tetapi berakhir dengan ketawa.

“Dulu jarang gaduh, sekarang kerap gaduh tapi kita orang gaduh-gaduh mesti ketawa,” katanya yang merancang untuk berbulan madu ke Turki atau Switzerland.

Ummi turut berkata dalam menghitung hari untuk menjadi seorang isteri dia turut berdebar kerana ini merupakan perkahwinan pertama buat keluarganya. Jadi persiapan perkahwinan harus lebih teliti.

“Rasa gementar jugalah apabila sudah nak dekat ni. Setakat ini persiapan masih banyak lagi. Tempat sudah ada tarikh nikah akan diumumkan selepas raya. Ini adalah perkahwinan pertama bagi pihak sebelah saya dan dia juga. Mama sangat teruja. Ummi sediakan pelamin, mama pilih makanan,” katanya. (rtky/h)


Anzalna: Anak Rezeki Kurniaan Tuhan

Pelakon Anzalna Nasir menjelaskan dia tidak tertekan apabila orang sekeliling bertanyakan mengenai soal anak terhadapnya. Jelasnya dia tidak pernah merancang soal anak kerana baginya itu adalah rezeki kurniaan Allah.

“Sebenarnya tak plan pun, sebab kalau kita plan nak anak tahun depan, dan tak ada lagi kita akan kecewa> Kalau ada, adalah. Tak boleh anggap tertekan kerana mereka mengambil berat soal kami,” katanya kepada Rotikaya.

Tambahnya lagi, usaha perkahwinan mereka baru mencecah setahun dan dia sendiri masih belum puas untuk meluangkan masa bersama suami tercinta.

“Masih awal lagi setahun. Itu pun rasa tak puas lagi untuk luangkan masa dengan suami, masih dalam honeymoon,” katanya sambil berseloroh. (rtky/h)


Peminat Tegur Neelofa Pakai Seluar Ketat, Tudung Singkat

Apabila anda sudah menunaikan ibadah haji, anda akan dapat gelaran Haji atau Hajah dan dalam masa yang sama setiap orang di sekeliling anda akan anggap anda adalah lebih baik daripada sebelumnya. Tidak dapat lari daripada tanggapan tersebut, Neelofa baru baru ini ditegur segelintir peminat kerana pakaiannya.

Ada yang menegur secara baik malah ada juga yang menyindir. Bagi mereka tudung dan seluar jeans yang dipakai selebriti tersebut tidak sesuai dengan gelaran Hajah yang dimilikinya. Tapi masa Neelofa pakai elok-elok, kenapa macam tidak ramai yang puji?

Apa pun, kami pasti Neelofa mempunyai jawapan tersendiri terhadap pemilihan pemakaiannya itu. Bukan mudah untuk menjadi selebriti kerana perlu hidup berlandaskan expectation peminat. Semoga orang yang menegur juga terjaga akhlahknya dan bukan hebat berkata di sosial media semata.

Namun teguran juga menjadi penanda aras bahawa masih ada peminat sayangkan selebriti tersebut dan kehadiran sosial media mampu menaikkan selebriti dan juga mampu mengubah persepsi segelintir masyarakat dengan sekelip mata. (rtky/s)


"Anak-Anak Kami Mewah Makanan Tapi Tidak Harta Benda"

Biarpun kehidupan mereka kini jauh berbeza daripada dahulu, namun pasangan, Johan dan Ozlynn tidak pernah menjadikan ianya alasan untuk memanjakan anak-anak dengan kemewahan. Bagi mereka, adalah penting menanamkan sikap rendah diri di dalam jiwa anak-anaknya supaya dapat mendalami kehidupan susah ketika membesar.

“Anak-anak kami hanya mewah melalui makanan tetapi tidak harta benda. Sebab memang itu yang suami saya mahukan. Bagi suami saya, anak-anak kami perlu tahu nilai wang yang sebenar. Dan bukan mudah sebenarnya untuk mencari wang. Jadi kami tanamkan dalam diri setiap anak-anak kami supaya jangan membazir dan sentiasa bersyukur dengan yang mereka ada”

“Pernah anak sulung kami meminta telefon bimbit. Namun suami menolak permintaan itu dengan alasan ketika dia seusia anak sulung kami, kehidupannya jauh lebih susah dan dia minta anaknya mendalami keadaan itu. Jadi menjadi anak kepada Ozlynn dan Johan bukan bermakna mereka lari daripada memahami susahnya untuk mencari duit,” katanya kepada Utusan Online.

Setiap orang mempunyai cara berbeza untuk membesarkan anak-anak, dan bagi Ozlynn, mereka lebih mementingkan keperluan anak-anak di masa hadapan berbanding sekarang seperti simpanan dan aset. Mungkin juga kesusahan yang dialami mereka suatu ketika dahulu membuatkan pasangan ini lebih menghargai harta benda dan tidak berbelanja sewenangnya.

Mempunyai empat orang cahaya mata pada ketika ini, Ozlynn memberitahu, dirinya tidak kisah jika diberikan rezeki untuk hamil sekali lagi. Malah katanya, Johan juga lebih menyukai mempunyai ahli keluarga yang ramai kerana seronok melihat perkembangan pembesaran mereka di depan mata. (rtky/w)


Nora Danish Harap Peminat Doa Perkahwinan Kedua Kekal

Majlis perkahwinan diantara Nora Danish dan Nedim Nazri yang bakal diadakan pada Khamis ini pasti dinantikan oleh semua orang. Bagi empunya badan pula, Nora mengharapkan ikatan perkahwinan kali kedua ini akan berkekalan hingga ke akhir hayat.

“Seperti saya katakan sebelum ini, ia akan berlangsung dengan penuh sederhana dan ringkas. Doakan yang baik untuk saya, ya. Insya-Allah kami merancang berkahwin pada tahun ini. Cuma, saya tidak mahu memaklumkan tarikhnya kerana bimbang tak jadi nanti. Siapa yang tidak mahu berkahwin. Saya sendiri sudah bertahun mengatakan ingin berkahwin”

“Kalau semuanya dipermudahkan, saya hanya mahu majlis akad nikah yang diadakan di rumah secara kecil-kecilan dan seringkas mungkin. Kalau boleh, kali ini saya tidak mahu bertunang pun, wang hantaran juga takkan ada. Cukup buat yang wajib, iaitu nikah saja,” katanya kepada Berita Harian Online berhubung persiapan perkahwinannya.

Setelah selama ini berteka-teki mengenai tarikh mereka akan dinikahkan, Nora turut berkongsi majlis pernikahannya itu akan dilangsungkan dengan tema traditional dan dibuat secara tertutup. Apapun semoga segala persiapan perkahwinan Nora berjalan dengan lancar dan dipermudahkan. (rtky/w)


“Aidil Zafuan Tak Beri Duit Yuran Sekolah”

Nampaknya sehingga kini masih belum tamat kisah mengenai Rita Rudaini dan juga bekas suaminya, Aidil Zafuan. Melalui interview bersama majalah InTrend baru baru ini, Rita mengakui bahawa bekas suaminya itu tidak mempedulikan tentang anak anaknya.

“Daddy mereka tidak pernah sekalipun menyertai aktiviti anak seperti sambutan hari jadi atau majlis anugerah di sekolah apatah lagi mengirim wang. Semua saya usahakan sendiri. Duit yuran sekolah anak pun tidak pernah diberi atau ditanya”

“Pada saya itu tidak menjadi masalah kerana dari dulu lagi saya sudah biasa berdikari. Hidup saya sekarang sibuk nak membesarkan anak-anak. Bagaimanapun, jika pada masa depan, anak-anak tidak boleh menerima ayah mereka, waktu itu, jangan tuding jari kepada orang lain”

“Salahkan diri sendiri kerana tidak berusaha mengambil tahu hal darah daging sendiri. Saya pun tiada masa nak rosakkan emosi anak-anak dengan nak tolong ‘cover’ ayah mereka. Itu bukan tanggungjawab saya,” katanya kepada majalah InTrend. (rtky/s)


"Kami Tiada Masalah, Tidak Kisah Berlakon Bersama"

Bakal bergandingan dengan teman baiknya, Neelofa tidak lama lagi, Fattah Amin menyambut baik kerjasama tersebut walaupun sebelum ini banyak perkara berbangkit melibatkan mereka berdua. Dalam masa yang sama, Fattah lebih selesa meletakkan sejarah lama di antara mereka di belakang dan bersikap profesional di depan kamera.

“Industri kita ini kecil sahaja, pusing-pusing pun tetap muka yang sama yang kita jumpa. Antara saya dan pihaknya pula memang tiada masalah. Malah, kami juga masih berkawan. Cuma, apa yang saya boleh kongsikan, antara saya dengan dirinya, kami mengamalkan sikap profesional dalam mengendalikan setiap tugas yang diberikan”

“Jadi, saya melihat kerjasama antara kami sebagai sesuatu yang positif. Saya pun tidak pernah terfikir kerjasama kami dalam dunia seni akan berakhir. Beberapa hal berbangkit sebelum ini terjadi atas faktor yang tidak dapat dielakkan. Keputusan itu juga mungkin yang terbaik untuk kedua-dua belah pihak,” katanya kepada Berita Harian Online.

Sebelum ini, Neelofa khabarnya mengundur diri dari bergandingan dengan Fattah dalam satu drama. Biarpun tidak mendedahkan alasan sebenar, ramai percaya ianya ada kaitan dengan gosip cinta mereka. Mereka berdua bakal membintangi Suri Hati Mr Pilot, edisi khas raya yang dijangka memulakan penggambaran pada 9 hingga 16 April depan. (rtky/w)


Fasha Sandha Fail Permohonan Elak Diganggu Jejai

Selepas berulang kali diganggu oleh bekas suami, Fasha Sandha hari ini menfailkan perintah injuksi untuk menghalang Rizal Ashram atau Jejai daripada terus menganggu privasinya. Menerusi permohonan itu, Fasha memohon Mahkamah Tinggi Syariah menghalang Jejai menganggunya secara percakapan, termasuk mesej atau laman sosial.

Selain itu, Fasha turut memohon untuk mendapatkan perintah mahkamah supaya menghalang Jejai daripada menceroboh privasinya sama ada secara bersendirian mahupun ditemani keluarga. Bagaimanapun mahkamah memerintahkan kes itu didengar dengan kehadiran dua belah pihak.

“Walaupun mahkamah berpuas hati dengan afidavit yang difailkan pemohon namun adalah lebih adil mahkamah memberi peluang kepada responden sendiri untuk menjawab semua dakwaan,” kata Hakim Syarie, Muhammad Abdul Karim Wahab kepada m star Online.

Dalam masa yang sama, Fasha turut memohon notis tunjuk sebab terhadap jejai mengenai perlantikan pemegang amanah terhadap sebuah kediaman di Ampang selepas beliau gagal mematuhi perintah mahkamah untuk menandatangani surat ikatan pemegang amanah. Dengan itu pihak mahkamah menetapkan 17 April ini bagi sebutan kes semula.

Terdahulu, Fasha pernah membuat laporan polis mengenai tindakan Jejai yang sering menceroboh kediamannya tanpa kebenaran. Manakala pada awal Mac lalu, Fasha yang tidak tahan lagi dengan perangai jejai mendedahkan tindakannya yang sering menghubunginya berulang kali. (rtky/w)


Neelofa, Fattah Amin Kembali Berlakon Bersama

Jika sebelum ini Neelofa menyatakan bahawa dia tidak akan berlakon lagi bersama Fattah Amin, pendiriannya itu berubah apabila pasangan ini akan disatukan dalam satu telefilem khas untuk raya nanti.

“Saya buat ini (berlakon lagi dengan Fattah) demi peminat yang tak putus-putus berharap supaya dapat melihat gandingan kami berterusan. Bagaimanapun, SHMP kali ini bukan dalam format drama tetapi telefilem khas raya,” katanya kepada BH Online.

Telefilem khas drama Suri Hati Mr Pilot akan memulakan penggambaran pada April ini dan bagi peminat setia pasangan ini pastinya ini merupakan khabar baik buat mereka.

Sebelum ini, Neelofa dan juga Fattah masing masing menimbulkan tanda tanya kerana tidak mahu berlakon bersama lagi. Namun nampaknya Neelofa sayangkan peminat dan pastinya perkara ini akan membuatkan Instagram anda nanti akan dibanjiri gambar pasangan ini. (rtky/s)


Nora Danish, Nedim Nikah 30 Mac Ini

Berita baik buat peminat Nora Danish yang tidak henti henti mendoakan agar dia dan juga Nedim Nazri cepat kahwin kerana pasangan ini akan melangsungkan majlis pernikahan pada 30 Mac ini.

“Selepas majlis itu selesai, saya akan kongsi semuanya. Tapi majlis ini adalah untuk ahli keluarga dan rakan sahaja,” katanya kepada Utusan Online. Majlis itu juga akan berlangsung di ibu negara dengan tema tradisional.

Terjawab sudah akhirnya spekulasi tentang tarikh pernikahan mereka. Semoga ikatan yang bakal terjalin di antara Nora dan juga Nedim nanti kekal selain dipermudahkan urusan mereka menjelang hari bahagia.

Apa yang pasti selepas ini pasti peminat akan menantikan destinasi mereka berbulan madu selain menunggu kehadiran cahaya mata pasangan ini. (rtky/s)


Sekitar Sambutan Romantis Hari Lahir Memey Suhaiza

Nampaknya Norman Hakim baru baru ini telah membuat kejutan yang sangat romantis baru baru ini kepada isterinya, Memey Suhaiza, siap bawa naik helikopter lagi. Perkongsian gambar di Instagram tersebut ternyata membuatkan peminat juga terharu.

Tanggal 25 Mac merupakan ulangtahun kelahiran Memey Suhaiza yang ke 29 dan tahun ini Norman Hakim tidak terlepas untuk membuat kejutan kepada isterinya itu tahun sebelumnya.

Ya Allah, jadikanlah isteriku isteri yang sholehah yang selalu patuh pada semua perintah laranganmu, isteri yang bisa membantuku lebih dekat kepadaMu, isteri yang bisa membantuku lebih mencintaiMu, isteri yang selalu patuh kepadaku bila yang aku sampaikan itu benar, isteri yang bisa membawa kedamaian dalam hidupku,” antara luahan Norman dalam caption setiap gambarnya di laman Instagram.

Terharu jugalah baca rangkap kata kata Norman kongsikan di laman sosial tersebut dan apa yang pasti contoh sebegini pastinya membuatkan anak anak Norman turut menghargai bukan sahaja ibu mereka malah kepada insan yang bergelar wanita di luar sana.

Kami kongsikan beberapa lagi gambar sepanjang kejutan birthday tersebut diadakan. Semoga ikatan pasangan bahagia ini akan terus kekal dan dilimpahkan rezeki. (rtky/s)


Anzalna Nasir Tak Berniat Menunjuk Kebahagiaan

Seringkali berkongsikan detik detik romantis bersama suami tercinta di Instagram, pelakon Anzalna Nasir menyatakan bahawa dia tidak mempunyai sebarang niat untuk menunjuk kepada peminatnya di laman sosial tersebut.

“Saya muat naik foto bersama suami bukan kerana mahu membuatkan orang cemburu, jauh sekali ingin menunjuk-nunjuk. Saya melihat ia sesuatu yang positif kerana foto itu menjadi inspirasi pengikut”

“Sebagai contoh, apabila saya berkongsi gambar bunga yang dihadiahkan suami, peminat akan beritahu mereka juga mendapat bunga pada keesokan hari. Saya pula yang gembira dengan komen seperti itu,” jelasnya kepada BH Online.

Hendak buat macam mana, mana mampu untuk kita untuk menutup mulut orang di luar sana untuk berkata-kata. Apa pun, semoga ikatan kebahagiaan Anzalna dan suami akan terjalin hingga ke Jannah. (rtky/s)


"Saya Sudah Lali Kena Kecam"

Sudah lali berhadapan dengan kontroversi panas melibatkan dirinya, Uqasha Senrose enggan mengambil pusing lagi dengan apa yang dikatakan orang ramai terhadapnya di laman sosial. Tetapi pada masa yang sama, Uqasha juga hairan dengan sikap peminat yang sering mencari salahnya dan menjadikannya sasaran untuk dikutuk.

“Apa sahaja saya buat mesti ada yang kecam jadi, sekarang hanya urusan kerja akan dikongsi. Kalau peribadi, maaf saya rasa lebih baik saya diam.? Banyak kali berhadapan kecaman, saya rasa sudah cukup lali. Sampai satu tahap, saya sudah tidak kisah lagi apa pun orang cakap”

“Saya akui memang agak tertekan. Kita manusia biasa, apabila dikecam mesti hati akan terasa. Cuma, saya tak ambil pusing dah. Ketika itu, Shah hanya membantu saya berjalan kerana kasut yang dipakai terlalu tinggi. Lagipun, saya dan dia sudah lama berkenalan dan isterinya juga saya kenal,” jelasnya kepada Utusan Online berhubung perkara itu.

Baru-baru ini nama Uqasha sekali lagi menjadi bualan ramai apabila sekeping gambar menunjukkan beliau dan Shah Iskandar berpegangan tangan. Apa yang lebih panas lagi adalah status Shah sebagai suami orang serta alasan yang diberikan mereka, berpegangan tangan seperti adik-beradik seolah menaikkan lagi kemarahan peminat.

Namun bagi Uqasha, isu terbabit tidak seharusnya timbul kerana hubungannya yang baik dengan Shah. Mungkin peminat mengecam bukan sekadar melihat gambar itu sahaja, tetapi mengikuti perkembangan pelakon ini yang kelihatan mesra seperti kekasih. Apapun fikir positif sahaja! (rtky/w)


Dira Abu Zahar Bahagia Tanpa Lelaki

Gagal dua kali dalam perkahwinan tidak mematahkan semangat Dira Abu Zahar untuk bahagia walaupun tiada suami disisi. Malah beliau selesa hidup tanpa lelaki dan ditemani dengan anaknya, Tengku Anggun Deandra Tengku Shafriz-Rullah. Walaupun ada kadang-kala berasa sunyi, Dira akan memastikan perasaan itu tidak berlarutan.

“Alhamdulillah, saya okey dengan kehidupan sekarang. Rasanya tidak banyak yang boleh diperjelas. Kini kami semua berada dalam keadaan yang baik. Saya dan kedua-dua bekas suami juga tidak ada sebarang masalah, kami masih lagi berkawan”

“Kehidupan saya sekarang berjalan dengan lancar dan stabil. Anak saya juga semakin membesar dan dia sangat memahami keadaan ini. Dia tahu ibunya sekarang hidup sendirian dan sangat sibuk dengan kerja. Pun begitu ada juga beberapa hal yang membuatkan saya rasa terkurang apabila kembali solo. Tetapi itu bukan satu alasan untuk saya rasa tertekan”

“Sebaliknya apabila ada rasa kurang, saya gantikan dengan semangat untuk mengatasi rasa tersebut. Jadi buat masa ini saya lebih selesa menjalani kehidupan solo dengan hanya memberi sepenuh perhatian terhadap kerja dan anak,” jelasnya kepada Utusan Online.

Terdahulu Dira pernah mendirikan rumah tangga bersama vokalis kumpulan Bau, Tengku Shafriz-Rullah Tengku Shahid sekitar tahun 2007. Manakala perkahwinan keduanya pula bersama Helmi Yusof pada tahun 2011 dan akhirnya bercerai selepas lima tahun bersama. (rtky/w)


Amar Baharin Larang Isteri Berlakon

Tempoh hari ramai yang gembira mendengar berita kehamilan dari pasangan Amar Baharin dan Amyra Rosli. Namun dengan kandungan yang baru berusia lapan minggu dan masih lemah, Amar melarang isterinya untuk bergiat aktif dalam bidang lakonan. Ini kerana ingin memastikan Amyra dapat berehat sepenuhnya dan menjaga kandungan tersebut.

“Saya nak dia betul-betul rehat pada masa yang sama memastikan bayi yang dikandung normal dan kuat. Saya berharap semua orang faham situasi dia sekarang. Biarlah dia berehat sepenuhnya daripada bidang seni sehingga selesai proses kelahiran dan berpantang”

“Banyak perancangan untuk anak belum ada lagi. Ini kerana kami hendak fokus kepada kandungan dulu. Apabila kandungan sudah betul-betul kuat, baru kami berbincang apa yang perlu dibuat. Tetapi untuk Amyra, kena rombak balik jadual dia. Saya kena kurangkan penggambaran drama serta fokus kepada pengacaraan dan duta produk sahaja”

Bagaimanapun, di saat ramai yang mendoakan kesejahteraan pasangan ini selepas pengumuman berita kehamilan tempoh hari, ada juga yang mengecam tindakan Amar yang dianggap terlalu awal untuk menghebahkan berita berkenaan sedangkan kandungan masih baru.

“Sebagai selebriti apabila kerap ke hospital dan berjumpa ramai orang, pasti menjadi tanda tanya. Kami tidak mahu ada pihak berkecil hati. Jauh sekali ingin menunjuk tetapi sekadar berkongsi kegembiraan. Saya tahu perkara ini masih terlalu baru,” katanya kepada Berita Harian Plus.


"Saya Sudah Kenalkan Dia Kepada Anak"

Walaupun hatinya pernah tertutup suatu ketika dulu, namun kini Fasha Sandha kembali membuka hatinya untuk menerima cinta baru. Biarpun masih dalam fasa mengenali hati budi lelaki terbabit, Fasha akui beliau sudah membawa jejaka tersebut berjumpa dengan kedua anaknya.

“Kami masih dalam fasa berkawan lagi. Setakat ini, dialah lelaki yang paling rapat dan kami juga berhubung setiap hari. Saya juga sudah memperkenalkan si dia dengan dua anak”

“Namun, saya belum bersedia untuk mendedahkan identitinya kerana dia belum menjadi teman istimewa lagi. Saya juga akan berkongsi mengenai dirinya jika hubungan kami sudah sampai pada tahap serius,” katanya kepada My News Hub mengenai perkembangan hubungan istimewa itu.

Jelasnya lagi, perkenalannya dengan lelaki tersebut sudah pun memasuki enam bulan dan antara personaliti yang disukainya adalah sikap memahami jejaka itu. Memang sesuai la kalau begitu kerana Fasha turut memberitahu dirinya tidak suka lelaki yang terlalu mendesak.

Apapun kisah lama tidak perlulah dikenang lagi, lebih baik mulakan kehidupan baru bersama anak-anak. Jika ada yang gila talak juga tidak perlulah dilayan. Fasha juga masih solo jadi memang tidak salah jika ingin menyemai cinta baru. Semoga segalanya dipermudahkan. (rtky/w)


Johan Nawawi Meninggal Dunia

Komposer terkenal yang juga merupakan suami kepada penyanyi Nora Ariffin, Johan Nawawi dilaporkan telah meninggal dunia pada 6.30 pagi tadi di sebuah pusat perubatan di Subang Jaya, Selangor.

Namun sehingga berita ini diterbitkan, punca kematian Johan Nawawi masih belum diketahui. Namun, allahyarham difahamkan sebelum ini mempunyai masalah kesihatan seperti gout, sakit jantung dan kencing manis.

Jenazah akan dimandi dan dikafankan di sebuah masjid di Kampung Tunku, Petaling Jaya selepas solat Jumaat hari ini. Al-fatihah. (rtky/m)


Selalu Tak Cukup Belanja Hujung Bulan? Anda Kena Jawab Kuiz Ini

Bila sampai hujung bulan saja duit selalu tak cukup. Nak salahkan diri sendiri pun tak boleh juga sebab kita sudah habis berjimat setiap bulan. Bila dapat gaji kita dah siap siap asingkan tapi tiba tiba je nak sampai hujung bulan duit tak cukup pulak.

Pergi kerja kalau boleh nak jalan kaki atau sanggup diet habis habisan sebab tak mahu terlebih belanja makan. Itu belum kawan kawan asyik duduk mintak belanja,kan?

Okay, tak mahu buang masa, kami ada sediakan beberapa soalan untuk anda jawab. Nak tengok sikit sejauh mana anda mampu berjimat.


Adi Putra Sahkan Ceraikan Kedua Isterinya

Selepas melalui pelbagai kontroversi dalam rumah tangga, akhirnya Adi Putra menerusi satu posting yang baru dimuat naik telah menjelaskan bahawa beliau telah bercerai dengan kedua isterinya, Aida Yusof dan Norshahida Dzolkifly. Penjelasan itu sekaligus menjawab segala teka-teki mengenai status rumah tangga pelakon itu.

“Ramai yang bertanyakan mengenai status rumah tangga saya. Di sini saya ingin nyatakan, saya tidak ada apa-apa hubungan dan kaitan lagi dengan Aida dan Shahida (Norshahida). Kepada rakan media yang saya hormati, tiada apa-apa kenyataan lagi untuk diberi”

“Dan berilah penghormatan kepada Aida dan Shahida supaya tidak diganggu. Terima kasih,” tulisnya di akaun Instagram selepas desas-desus pergolakan rumah tangga beliau tempoh hari.

Manakala baru-baru ini pula, ada laporan mengatakan Adi telah membuat pendaftaran di Mahkamah Syariah Kuala Lumpur untuk bercerai dengan isteri pertamanya pada awal Mac lalu. Hasrat itu bukanlah kali pertama berlaku, malah jelasnya lagi keputusan itu telah dibuat secara baik selepas pelbagai usaha untuk menyelamatkan rumah tangga mereka gagal.

Terdahulu Adi dan Aida telah berkahwin pada 14 April 2006 dan telah dikurniakan zuriat selepas kira-kira sedekad mendirikan rumah tangga. Manakala pada Jun lalu, Adi telah berkahwin sekali lagi dengan Shahida. Pelbagai spekulasi mula tercetus apabila Aida tidak mengetahui perkara itu. (rtky/w)


Fahrin Ahmad Kongsi Gambar Anak Bila Dirasakan Perlu

Biarpun ramai selebriti kini berlumba untuk mewujudkan akaun Instagram anak masing-masing, namun bagi Fahrin Ahmad, beliau mengambil pendekatan bersederhana dalam berkongsikan gambar anak lelakinya, Khalifa Fahrel. Dikala selebriti lain memuat naik gambar anak setiap hari, Fahrin pula berkongsikan hanya apabila dirasakan perlu.

“Bercakap perihal anak dan laman sosial, setiap orang ada pendapat tersendiri. Bagi saya, saya bersederhana dalam berkongsi perkembangan anak. Ada juga ibu bapa yang kerap berkongsi foto anak mereka, saya pula merasakan saya akan memuat naik gambar anak apabila perlu”

“Anak saya juga tidak mempunyai laman Instagram sendiri. Jika peminat mahu melihat perkembangan anak saya, mereka boleh melihatnya di laman Instagram saya dan isteri,” katanya kepada portal Astro Gempak mengenai perkembangan anak sulungnya.

Bagaimanapun, masing-masing punya pendapat sendiri mengenai penggunaan media sosial pada masa kini. Bagi Fahrin pula, beliau meletakkan sepenuh keinginan kepada anaknya sendiri untuk membuka akaun Instagram apbila sudah dewasa nanti. Tetapi buat masa ini, Fahrin merasakan anaknya tidak memerlukan keperluan seumpama itu. (rtky/w)


Hazama, Isteri Redha Belum Masa Timang Cahaya Mata

Redha dengan percaturan dan perancangan Tuhan, Hazama dan isterinya, Genervie Kam mengakui sedih namun dalam masa yang percaya dengan hikmah di sebalik perkara tersebut. Isteri Hazama terpaksa menjalani pembedahan kerana mengandung di luar rahim.

“Pada mulanya, kami gembira kerana doktor memaklumkan isteri mengandung. Namun, selepas menjalani pemeriksaan doktor mengesahkan ia adalah pendarahan dalaman kerana isteri mengandung di luar rahim”

“Doktor juga memaklumkan isteri perlu menjalani pembedahan dengan segera. Mujur saya cepat bertindak dengan membawa Genervie ke hospital. Ini kerana jika lambat ia boleh membawa maut,” katanya kepada Harian Metro.

Tambah Hazama isterinya itu akan berehat selama dua minggu sebelum mula bekerja kembali sambil menyatakan bahawa pasti ada hikmah di sebalik perkara yang terjadi.

“Saya percaya apa yang berlaku ada hikmahnya. Agaknya kerana kami sendiri belum bersedia untuk menimang anak lagi kerana sibuk dengan kerjaya masing-masing. Insya-Allah, kalau ada rezeki kami merancang untuk mendapat anak tahun depan” jelasnya lagi. (rtky/s)


Che Ta Nafi Jual Anak Demi Kaut Untung

Tidak dinafikan ramai anak selebriti kini turut meraih populariti di Instagram termasuklah anak perempuan Rozita Che Wan, Aisyah Dhia Rana. Malah dengan munculnya rancangan realiti memaparkan mereka sekeluarga menyebabkan sesetengah pihak berpendapat, Che Ta menggunakan pengaruh anaknya itu untuk mengaut keuntungan.

“Kalau bayaran sesuatu program itu berbaloi, kenapa saya perlu tolak. Lagipun, duit itu dia – Aaisyah yang punya. Saya tidak pernah ambil satu sen pun. Tapi saya rasa tidak salah kalau dia buat duit sendiri sekarang. Semua demi masa depan dia sendiri. Orang hanya tahu mengutuk sahaja,” jelasnya kepada Utusan Online mengenai perkara itu.

Sebelum ini juga menerusi satu kenyataan lain, Che Ta mengakui sebab utama beliau menerima program realiti, The House adalah kerana bayaran yang diberikan memuaskan hati. Dakwaan itu sekaligus menyatakan Che Ta tidak kisah jika ada pihak mengatakan beliau sanggup menjaja cerita keluarganya demi wang ringgit yang diperolehinya.

Mungkin ada betulnya apa yang dikatakan Che Ta. Tiada siapa yang ingin melakukan kerja secara percuma apabila segala tenaga dan komitmen sudah diberikan sepenuhnya. Malah nama Che Ta juga bukanlah nama asing di dalam industri hiburan, jadi tidak salah beliau meletakkan sesuatu harga dan bekerja keras demi kesenangan keluarganya. (rtky/w)


Hafiz Hamidun, Joy Revfa Selamat Bertunang

Tahniah diucapkan kepada Hafiz Hamidun yang telah selamat mengikat tali pertunangan dengan pengasas kosmetik, Joy Revfa kira-kira jam 3.20 petang tadi di The Venue Shah Alam. Dalam majlis itu, ibu Hafiz, Laila Sarji telah menyarungkan cincin pertunangan ke jari manis Joy.

“Saya kenal dia selama empat minggu. Dalam tempoh itu, hampir setiap hari kami berhubung melalui telefon dan Whatsapp namun hanya empat kali berjumpa. Selepas beberapa kali gagal dalam percintaan, saya yakin Joy adalah wanita yang sesuai sebagai suri hati”

“Dia mempunyai aura sebagai wanita yang tabah,” katanya kepada m Star Online mengenai keperibadian wanita itu selepas perkenalan selama empat minggu.

Majlis pertunangan yang diadakan serba ringkas itu menyaksikan pihak pengantin lelaki menyerahkan lima dulang hantaran berbalas tujuh dulang hantaran. Ketika majlis itu, Hafiz turut hadir dalam busana berwarna peach sedondon dengan tunangnya.

Terdahulu, Joy sebelum ini pernah berkahwin dan mempunyai seorang anak lelaki bernama Arryan Firdaus yang kini sudah berusia tiga tahun. Untuk pengetahuan, Hafiz dan Joy bakal melangsungkan majlis pernikahan pada 1 Mei depan di Masjid Sultan Salahuddin Abdul Aziz Shah. (rtky/w)


Mawar Rashid Harap Doa Peminat Buka Hidayah Untuk Berhijab

Sopan berhijab menerusi drama terbaru, Suamiku Paling Sweet, Mawar Rashid mengakui dirinya selesa membawakan watak tersebut namun masih belum bersedia untuk berhijrah ke arah itu. Bagaimanapun, Mawar berharap peminat terus mendoakannya untuk berhijrah suatu hari nanti.

“Saya gembira watak bertudung dan saya selesa dengan watak itu. Dengan bertudung saya mudah menjiwai watak, bersopan dan kelihatan manis. Setiap wanita mesti ada keinginan untuk bertudung, cuma masa tidak tahu bila. Saya berharap hati saya terbuka dan ada yang mendoakan Mawar untuk berhijab, jadi wanita menutup aurat”

“Kalau selepas ini watak bertudung pun, saya gembira untuk melakonkannya. Buat masa ini saya gembira dengan diri saya. Saya cuma mengikut rentak dan gerak hati sendiri. Itu keistimewaan dalam drama ini, tiada babak bersentuhan. Dengan tiada babak bersentuhan, orang tengok pun sejuk hati saja,” jelasnya kepada Projek MM0.

Sudah terbiasa melakonkan watak gadis bertudung, Mawar sememangnya tidak kekok menghidupkan karekter tersebut. Sekarang pula sudah semakin ramai selebriti wanita mula berhijab, mungkin dengan doa peminat berterusan, Mawar akan menutup aurat. (rtky/w)


Ini Sebab Kenapa PUMA IGNITE Limitless Laku Keras!

Bukan mudah nak dapatkan PUMA IGNITE Limitless yang baru saja keluar baru baru baru ini. Bertuah sungguh siapa yang berjaya dapatkannya. Malah hampir semua store PUMA kehabisan stok!

Tapi jangan risau, jika anda bernasib baik, anda boleh tanyakan di bahagian komen Facebook PUMA Malaysia dan mereka akan membantu anda mendapatkan kasut di mana mana outlet yang masih ada saiz dan stok yang anda inginkan.

Bagi peminat setia jenama PUMA, sudah pastinya apa yang disenaraikan di bawah ini merupakan perkara utama yang menjadi sebab mereka mendapatkan PUMA IGNITE Limitless dan bagi mereka yang sudah berjaya dapatkannya ada kejutan untuk anda di akhir artikel!

Jenama PUMA bukan baru bertapak sehari dua di kalangan peminat di Malaysia. Malah tak salah dikatakan nostalgia membuatkan peminat tidak pernah ketinggalan untuk mengikuti keluaran terbaru sneakers PUMA. Hanya peminat sejati faham erti PUMA.

Bila berbicara tentang edisi terhad, pasti anda boleh bayangkan sendiri bahawa sesuatu produk itu tidak akan dikeluarkan lagi pada masa akan datang. Jadi inilah kekuatan PUMA IGNITE Limitless. Rugi siapa yang tak dapatkan sekarang, itu pun jika anda masih jumpalah.

Kekuatan satu produk pastinya semakin mendapat kepercayaan jika ia turut disokong dan juga digunakan sendiri oleh barisan selebriti. Satu satunya sneakers yang mendapat perhatian The Weeknd ialah PUMA IGNITE Limitless dan kehadiran dalam jumlah yang terhad membuatkan ramai tidak mahu melepaskan peluang untuk mendapatkannya!

Pada 24 Mac nanti (Jumaat) PUMA akan mengadakan sebuah parti – Run The Street dan anda mungkin berpeluang menjadi pemenang bertuah di antara 50 pasang tiket untuk ke acara ini melalui cara di bawah:

+ Dapatkan sneaker PUMA IGNITE Limitless
+ Bergambar dengan kasut tersebut dengan hashtag #RUNTHESTREETS #PUMAMY
+ Untuk peluang memenangi tiket, pastikan anda kreatif dan lain dari yang melalui penyertaan anda

Jadi, jangan lepaskan peluang anda untuk turut sama memenangi tiket yang ditawarkan. Follow terus Facebook PUMA Malaysia untuk tidak ketinggalan dengan update terkini daripada mereka!


Aiman Hakim: Semua Orang Ada Buat Dosa

Beberapa babak dalam filem Kimchi Untuk Awak boleh dikatakan agak intim antara pelakon utamanya, Aiman Hakim dan Emma Maembong. Ini membuatkan netizen di laman sosial sedikit sebanyak mengkritik adegan tersebut.

Bagaimanapun, teraju utama filem tersebut Aiman Hakim berpendapat penonton haruslah melihat dari sudut penceritaan sesebuah filem tersebut dan tidak perlu untuk mengkritik tanpa melihat keseluruhannya.

“Saya rasa persoalan sebegini tidak perlu diteruskan sebab tak membawa apa apa faedah ke mana mana pihal. Kita bila tengok cerita mat salleh, dia cium semua sweet, tapi bila orang Melayu tak boleh. Adakah mat salleh itu, makhluk lain bukan manusia”

“Jadi bagi saya sebagai seorang warga Malaysia, apa yang saya nampak kita memang pandai playing innocent which is tak adil sebab semua orang ada buat dosa. Jadi apa yang lebih penting ialah jalan cerita. Pengajaran dalam filem itu sampai,” jelasnya di majlis tayangan filem tersebut.

Tambah Aiman lagi, apa pun semuanya terpulang kepada penonton untuk menilai namun bagi pelakon lelaki ini, dia cuba menjadi dirinya sendiri dan jujur dalam apa yang diperkatakan selain mahu penonton menilai cerita tersebut dari keseluruhan dan bukan hanya lakonan intim dia dan juga Emma Maembong semata mata. (rtky/h)


Didie Alias Anjur Lefest Tour Bukan Untuk Bersaing

Peka dengan kehendak dan juga keperluan rakyat Malaysia, kehadiran Lefest Tour di bawah perancangan Didie Alias dan juga pasukan ternyata memberi nafas baru kepada penganjuran karnival di Malaysia.

Malah menurut Didie sendiri, apa yang mereka lakukan kini adalah untuk lebih dekat dengan masyarakat. Malah strategi Lefest Tour mengadakan karnival di kawasan berhampiran peminat ternyata memberi kelebihan kepada orang ramai untuk sama sama merasai kemeriahan karnival ini.

“Karnival Lefest Tour ini kami buat memang harga yang mampu milik belaka. Ada pelbagai produk berasaskan fesyen, barangan kecantikan dan juga makanan. Memang meriah habis setiap kali kami menjelajah dengan karnival ini”

“Pada 24 hingga 26 Mac nanti, Lefest Tour akan diadakan di Stadium Negeri Kuala Terengganu dan lebih 200 usahawan serta barisan selebriti akan diadakan di sini. Apa yang menarik, karnival yang diadakan di sini memang boleh bawa keluarga,” katanya.

Untuk karnival di Terengganu nanti, Lefest Tour akan turut dimeriahkan lagi dengan persembahan Aiman Tino. Fuh, memang ramailah datang nanti nampaknya.

Tambah Didie, karnival yang berlangsung ini bukanlah berniat untuk bersaing dengan penganjuran karnival dari pihak lain. Apa yang diharapkan adalah karnival ini mampu memberi sokongan kepada vendor yang ada. Jika diikutkan, ini merupakan kali keempat Lefest Tour dan ternyata kini ia memberi harapan untuk dibawa ke beberapa lokasi terbaru di masa hadapan.

Apa yang lebih menarik lagi, sambutan yang menggalakkan dari setiap karnival membuatkan Lefest Tour merancang untuk mengadakan karnival jelajah ini ke Kota Kinabalu dan turut mendapat kerjasama RTM dan juga Kementerian Komunikasi dan Multimedia Malaysia (KKMM).


Neelofa Pilihan Majalah Forbes

Berdiri di atas kredibiliti usahawan wanita berjaya, Neelofa baru baru ini berkongsi sesi penggambaran bersama majalah Forbes Asia, sebuah majalah berinformasikan perniagaan di rantau ini.

Perkara tersebut sekaligus membuatkan peminatnya kagum malah dalam masa yang sama membuatkan lebih ramai wanita yang mahu turut berjaya sepertinya. Walaupun dalam muatnaik video di Instagram tersebut, Neelofa tidak terlalu bercerita lebih mendalam tentangnya.

Apa yang pasti, kejayaan ini pastinya membuatkan Neelofa untuk terus berjaya dalam bidang perniagaan. Bagus juga sekali sekala keluar cerita mengenai kejayaan Neelofa berbanding kisah cinta yang sehingga kini masih belum pasti jawapannya.

Apa pun, good luck buat Neelofa dan semoga apa yang diusahakan oleh pelakon dan pengacara wanita ini akan sentiasa mendapat sokongan peminat. (rtky/s)


Uqasha Senrose Dan Shah Iskandar Umpama Adik Beradik

Panas juga sekejap bila Uqasha Senrose baru baru ini berpegangan tangan dengan Shah Iskandar dalam satu majlis. Ramai pengguna laman sosial menyatakan perkara itu tidak wajar kerana Shah sudah pun berkahwin dan gelagat mereka umpama kekasih itu buat ramai yang tidak senang duduk.

“Saya terkejut juga bila ramai yang melenting marah dengan saya kerana isu pegang tangan itu. Saya akui memang ada pegang tangan dia, tetapi bukannya dalam keadaan terlalu mesra atau seperti pasangan kekasih. Ia berlaku cuma sekejap sahaja pun”

“Sejujurnya saya dengan Shah sudah lama berkawan baik dan hubungan kami sudah umpama adik-beradik. Kebetulan pula kami selalu digandingkan bersama ketika berlakon dan kemesraan itu sekadar kawan sahaja. Jadi saya rasa kelakar juga bila ada yang cuba menjadikan ia isu. Mungkin mereka tak tahu saya ini macam mana dengan Shah,” katanya kepada Utusan Malaysia

Namun jawapan yang diberikan mereka tidak mampu meredakan kemarahan segelintir warga laman sosial. Malah ada yang menghentam Uqasha tidak henti henti namun Uqasha sehingga kini masih kental berdiri melawan kontroversi yang mendatang. (rtky/s)


Hafiz Hamidun Nafi Kahwin Hanya Kerana Harta Isteri

Memang sampai bila bila anda tidak mampu untuk menutup mulut orang ramai dari berkata kata dan itulah juga yang terpaksa dihadapi oleh penyanyi naysid Hafiz Hamidun. Ada dakwaan yang menyatakan bahawa perkahwinannya dengan pengasas produk kosmetik terkenal dan kaya, Joy Revfa adalah kerana harta.

“Sebenarnya saya sendiri tak kenal dan tidak mengetahui siapa dia pada peringkat awal. Jadi kalau ada tuduhan yang mengatakan saya menumpang kesenangan dia, anggapan tersebut tidak betul sama sekali”

“Sejak dahulu saya memang mencari pasangan hidup yang pandai berbisnes. Saya juga mempunyai rangkaian perniagaan sendiri dan tak mungkin mahu lagi menumpang orang lain. Jadi, bila bertemu dan ada keserasian, kami lanjutkan sahaja ke pernikahan,” katanya kepada Utusan Malaysia.

Sebelum ini Hafiz Hamidun ada menyatakan bahawa dia tidak kisah mengenai status ibu tunggal bakal isterinya itu selain memberi contoh bahawa mengikut sunnah Nabi berkahwin dengan janda. Apa pun, semoga urusan pasangan ini dipermudahkan menjelang hari bahagia.(rtky/s)


Kisah Di Sebalik Bagaimana Empayar Rotikaya Dibina

Bila kali pertama anda tersangkut hati dengan Rotikaya? Saya tahu, ramai yang sudah mengikuti kami sejak sekian lama malah kalau tengok balik gambar gambar lama, boleh mengimbau kembali kenangan lama. Hari ini adalah hari bertuah anda kerana saya, Hamzie Hambali akan bercerita serba sedikit tentang sejarah penubuhan Rotikaya – yang mungkin anda tak pernah tahu sebelum ini.

Bermula pada tahun 2010, saya ambil keputusan berhenti kerja dan mengambil risiko untuk menjalankan perniagaan dan menubuhkan syarikat yang diberi nama Rotikaya bersama rakan niaga saya, Mohd Ismail. Masa awal awal dulu, memang main redah saja semua. Kalau ada sidang media, kami turun padang. Malah dari situ juga mula kenal erti dunia hiburan tanah air.

Lama kelamaan sayap perlu dilebarkan dan kami mula mencari rakan untuk bekerjasama. Terima kasih kepada era.fm kerana sudi bekerjasama pada awal awal dulu. Kemudian tak lama selepas itu, kami pun mula berjinak jinak dengan produksi video klip – Tapi Bagaimana (layan betul lagi ini) dan ada lagi yang tak sempat nak senaraikan di sini.

Macam macam dugaan jugalah sepanjang memastikan jenama Rotikaya ini sentiasa meniti di bibir anda dan dalam masa yang sama juga kami turut mencari strategi baru selain servis pengiklanan di Rotikaya. Sebabnya, bukan senang tahu nak bagi jenama anda kekal relevan.

Nampak senang tapi untuk mendapat kepercayaan jenama besar bukanlah satu perkara mudah. Penuh liku yang mencabar, hari demi hari kami mula mendapat perhatian jenama besar seperti Watson, Levis, Himalaya, GSC Movies, Air Asia, Maxis, Jakel dan banyak lagi jenama lain yang mungkin anda pernah tengok sendiri di Rotikaya.

Tahun demi tahun mendatang, setelah anda asyik tengok gosip dan gelagat anak anak artis saja di Rotikaya, kami lahirkan Vitdaily, khas buat anda yang kaki makan dan juga travel.

Tidak mahu terus berhenti di situ, kami juga hadir dengan jenama Hanasuva yang baru dibina dan akan diperkenalkan di kalangan pengguna.

Produk yang ada di Hanasuva tak lain tak bukan adalah untuk memberikan manfaat dan membantu anda.

Jujurnya kami sangat berterima kasih dengan anda kerana sentiasa sokong kami, tak kisahlah yang selalu komen positif atau negatif lebih lebih lagi bila kami sudah berada di tahap sekarang. Eh, panjang dan banyak lagilah kami nak kongsikan dengan anda.

Tak cukup tulis panjang panjang di sini. Kalau anda nak tahu dengan lebih lanjut dan mendalam, jangan lupa tunggu saya live di Facebook Rotikaya pada hari Selasa ini (21 Mac 2017). Jangan terlepas peluang ya, bukan selalu ada peluang sebegini!


Adi Putrai Bercerai Dengan Isteri Pertama?

Jika pada tahun 2012 Adi Putra pernah memfailkan penceraian terhadap isteri pertamanya, Aida Yusof (namun ditarik balik), menurut sumber mStar Online, Adi sekali lagi memfailkan penceraiannya itu pada 3 Mac lalu.

Menurut laporan portal berita tersebur, pendaftaran penceraian tersebut dilakukan di Mahkamah Rendah Syariah, Kuala Lumpur. Sementara itu usaha untuk mendapatkan kenyataan Adi berhubung perkara tersebut juga gagal kerana kini dia sedang sibuk menguruskan jemaah umrah di Mekah.

Adi dan Aida telah mendirikan rumah tangga tahun 2006 dan mereka tidak dikurniakan cahaya mata. Nama Adi sekali lagi menjadi perhatian apabila gambar perkahwinan rahsianya tersebar pada tahun lalu.

Apa pun yang dilalui Adi Putra ketika ini, pastinya empunya diri mempunyai jawapan yang tersendiri dalam mengharungi dugaan demi dugaan dalam berumahtangga. (rtky/s)


"Saya Masih Menyayangi Fathia Latiff Sebagai Kawan"

Walaupun sudah berpisah lebih setahun lalu, Aiman Hakim Redza mengakui masih menyayangi bekas kekasihnya, Fathia Latiff selepas menjalinkan hubungan cinta dengan wanita itu selama empat tahun. Biarpun kini sayangnya terhadap Fathia hanya sekadar kawan namun sehingga kini Aiman masih tidak dapat melupakan wanita itu sepenuhnya.

“Kami masih berkawan. Adalah sekali kami bertemu selepas putus cinta. Bagaimanapun, kami selalu juga berborak dan bertanya khabar menerusi telefon. Saya masih menyanyanginya sebagai kawan. Saya tetap mengambil berat mengenainya. Bagi saya, Fathia ialah wnaita yang cukup sempurna. Saya belajar benyak perkara mengenai kematangan hidup dengannya”

“Saya boleh anggap pengalaman percintaan bersamanya sesuatu yang sangat manis, Fathia banyak membuka minda dan berkongsi pengalaman hidup dengan saya. Sampai hari ini pun, saya belum berupaya melepas dan memulihkan perasaan saya sepenuhnya. Saya memang tidak buat kenyataan selepas putus dengannya kerana saya menghormatinya”

“Saya rasa tidak perlulah orang luar mengetahui apa yang berlaku, cukuplah sekadar kami berdua sahaja. Saya juga perlu menjaga hati keluarga saya dan Fathia. Jadi biarlah kisah cinta kami disimpan di lubuk hati paling dalam,” jelasnya kepada Berita Harian Plus mengenai perasaannya terhadap Fathia walaupun sudah berpisah lebih setahun lalu.

Biarpun kecewa dengan perpisahan yang terjadi namun Aiman menerima ketentuan takdirnya. Sebelum ini hubungan pasangan ini tiba-tiba sahaja bergolak dan akhirnya berpisah. Namun sehingga kini, masing-masing tidak mendedahkan punca sebenar perpisahan itu walaupun pernah seketika nama Ayda Jebat terpalit menjadi orang ketiga diantara mereka. (rtky/w)


Faradhiya Berhati Hati Pilih Teman Hidup

Masih lagi belum berpunya, pelakon dan penyanyi Fardhiya menyatakan bahawa dia mahukan bakal suaminya nanti berpenampilan kemas selain mempunyai beberapa ciri yang digemarinya.

“Dia tidak perlu terlalu kacak atau cukup sekadar kulit hitam manis. Dia juga mesti memiliki gigi yang cantik dan gusi bersih. “Ini paling penting buat saya kerana dengan senyuman yang menampakkan gigi dan gusi yang bersih, ia akan membuatkan raut wajah lebih bersinar”

“Dia juga mestilah ‘kaki’ gimnasium dan pandai menjaga penampilan diri. Tapi kalau dia suka mengawal dan mengatur apa yang perlu saya buat, lupakan hasrat itu,” jelasnya kepada BH Online.

Namun apa yang penting, jejaka pilihannya itu adalah berbangsa Melayu. Tambah Faradhiya, selepas putus cinta sebelum ini, perkara tersebut membuatkannya lebih berhati hati dalam memilih teman hidup. (rtky/s)


"Kamal Adli Sendiri Tidak Pernah Ajak Saya Berkahwin"

Kalau dilihat ramai yang menyukai pasangan ini bersama, sama manis sama padan bak kata orang. Tetapi bagi empunya badan sendiri, Emma Maembong, beliau tidak melihat hubungan cintanya dengan Kamal Adli akan berakhir di jinjang pelamin. Malah jelasnya lagi, Kamal juga tidak pernah sesekali menyuarakan hasratnya untuk ke arah itu.

“Sebenarnya susah untuk saya berkongsi tentang perkahwinan kerana saya tidak nampak hubungan kami ke arah itu. Sepatutnya kalau kami benar-benar ingin kahwin Kamal yang kena fikir, tapi dia sendiri tidak pernah pun bercakap fasal kahwin, dia mahu saya fokus kerjaya dahulu”

“Sejak saya masuk dalam industri setiap tahun cerita saya hendak kahwin tapi sampai sekarang tidak kahwin-kahwin juga. Tapi jodoh bukan di tangan kita entah-entah saya berkawan sahaja dengan Kamal tapi kahwin dengan orang lain pula nanti,” jelasnya kepada m Star Online.

Selain itu, Emma berkata, mungkin keterbukaanya menceritakan mengenai kisah cintanya kepada umum menyebabkan ramai menaruh harapan tinggi untuk mereka berkahwin. Tidak menafikan atau mengiyakan, Kamal adalah lelaki paling rapat dengannya sekarang namun menyerahkan jodoh mereka kepada ketentuan Ilahi untuk menentukannya.

Sebelum ini, Kamal ada menyatakan bahawa Emma banyak mengajarnya untuk lebih menghargai wanita dan kesilapannya sebelum ini mengabaikan perasaan pasangannya itu memberi pengajaran kepadanya. Nampaknya Emma sudah memberi lampu hijau kepada Kamal. Apa lagi Kamal tunggu, cepat masuk meminang sebelum Emma dikebas orang. (rtky/w)


Zarina Anjoulie Perlukan Suami Untuk Berkongsi Hidup

Jika sebelum ini pernikahan Zarina Anjoulie menjadi tanda tanya di kalangan peminat, kini pelakon yang sering terpalit dengan kontroversi satu ketika dahulu mengakui bahawa dia sudah pun bercerai dengan suaminya, Mohd Ilham Syazwan yang berasal dari Brunei.

Mengambil keputusan untuk berpisah cara baik pada Disember tahun lalu (2016), Zarina turut berkongsi cerita kepada Harian Metro bagaimana mereka berkenalan dan seterusnya membina kehidupan berkeluarga bersama.

“Selepas mengenalinya selama empat bulan, bekas suami datang berjumpa saya dan kami buat keputusan untuk berkahwin. Bagaimanapun kebahagiaan hanya dikecapi selama setahun lima bulan saja dan selepas itu rumah tangga kami mula bergolak”

“Faktor penceraian saya disebabkan usia bekas suami yang terlalu muda ketika berkahwin. Selepas mendapat anak, keretakan rumah tangga kami sukar dibendung dan perceraian adalah jalan terbaik buat kami,” jelasnya yang mengakui mengharapkan yang terbaik melalui perkahwinannya itu.

Namun, Zarina akui, dirinya memerlukan seorang lelaki bergelar suami untuk meneruskan kehidupan bersama sama. Ketika ini, Zarina sedang giat menjalankan perniagaan produk kecantikan jenamanya sendiri.

“Saya sukakan institusi perkahwinan kerana dapat mengelakkan kita dari melakukan dosa. Saya kasihankan anak saya yang membesar tanpa bapa di sisinya. Sebagai wanita yang pernah berkahwin, tentunya saya perlukan kehadiran seorang lelaki bergelar suami untuk berkongsi hidup,” katanya. (rtky/s)


Yuna Luah Perasaan Terhadap Adam Sinclair Di Instagram?

Bagai memberikan bayangan tentang halatuju status hubungan mereka, Yuna dalam satu muatnaik gambar di Instagram menyatakan perasaannya terhadap Adam Sinclair. Betul betu serius Yuna meluahkan perasaan nampaknya.

Apa yang pasti, Yuna menyatakan rasa terharunya kerana Adam Sinclair sentiasa ada di setiap waktu penting malah sifat rendah diri Adam ternyata menjadi penyebab utama Yuna ‘jatuh hati’.

Sebelum ini Yuna turut terkejut dengan khabar angin bahawa dia dan juga Adam sudah pun bertunang. Apa pun, ternyata peminat bagai merestui hubungan mereka di mana mereka tidak henti henti mendoakan yang terbaik buat pasangan ini. (rtky/s)


“Jangan Anggap Akidah Saya Terjejas Tonton Filem Itu”

Kecewa kerana filem Beauty & The Beast yang berkemungkinan tidak ditayangkan di sini, Fazura nampaknya benar benar mahu menonton filem tersebut dan sanggup pergi ke luar negara demi perkara itu.

“Saya mahu menonton filem itu di luar negara kerana saya diberitahu ada babak yang dipotong jika ditayangkan di Malaysia. Saya ingin menonton secara (pemikiran) orang dewasa dan tidak mahu orang lain menganggap akidah saya boleh terjejas apabila menonton filem itu”

“Saya rasa semua orang sudah dewasa dan ada pegangan agama masing-masing,” jelasnya kepada mStar Online. Sebelum ini Fazura turut dikritik kerana filem ini ditangguhkan tayangannya.

Sebelum ini, Lembaga Penapisan Filem Malaysia (LFPM) membenarkan filem itu ditayangkan (dengan sedikit suntingan berkenaan babak homoseksual) namun syarikat Walt Disney seperti dilaporkan Bloomberg pula tidak membenarkan filem itu ditayangkan kerana suntingan terbabit.

Sementara itu, di Alabama, Amerika Syarikat filem itu turut ditayangkan keana mempunyai watak homoseksual dan di Rusia pula, filem tersebut dikenakan sekatan – kanak-kanak di bawah umur 16 dilarang daripada menontonnya. (rtky/s)


Ayda Jebat Tidak Tolak Jika Jodoh Dengan Redza Rosli

Jika dulu dikaitkan dengan penyampai radio, kini Ayda Jebat dikatakan sedang hangat bercinta pula dengan Redza Rosli yang kini sedang menjalani penggambaran bersama. Dakwaan itu dikuatkan lagi apabila masing-masing sering memuat naik gambar mesra bersama di Instagram.

“Rasanya tidak salah jika kami sedang berkawan rapat sebab saya solo dan dia pun solo. Redza lelaki yang baik keperibadiannya dan kebetulan sekepala dengan saya. Saya tak berani nak cakap yang kami takkan bercinta langsung. Pada masa akan datang kita tak tahu apa yang akan berlaku. Cuma ketika ini tiada apa yang serius di antara kami”

“Saya menyenangi dan selesa berkawan dengan Redza. Kebetulan, tarikh lahir saya pada 17 Mac dan dia pula 18 Mac. Tarikh lahir kami dekat sangat dan umur pun sama, patutlah perangai sama. Mungkin sebab itu juga ketika di set kami suka bergurau. Keserasian kami itu agaknya menimbulkan salah faham,” jelasnya kepada m Star Online.

Tidak kisah jika ditakdirkan bercinta pada masa akan datang, Ayda begitu terbuka memberikan kenyataan sebegitu seolah-olah memang ada sesuatu yang sedang berlaku diantara mereka. Malah selain itu, Ayda turut memberitahu hatinya akan lebih gembira jika peminatnya terutama menyenangi hubungan teman tapi mesra mereka berdua ini.

Tidak pasti jika ini salah satu strategi lain untuk mempromosikan gandingan mereka berdua di dalam drama Ku Kirim Cinta yang bakal ditayangkan tidak lama lagi. Tapi apapun, ada betulnya pendapat Ayda, masing-masing juga sedang solo jadi apa salahnya kalau mereka bercinta. (rtky/w)


"Saya Rasa Belum Ada Rezeki Lagi"

Penyanyi Alyah memberitahu bahawa dia dan suaminya, Tok Ram (Datuk Ramli MS) tidak pernah merancang untuk mendapatkan zuriat tetapi belum dikurniakan rezeki lagi.

“Tak rasa saya dan Tok Ram merancang sebab umur saya dah 36 Tok Ram pula dah masuk 58. Saya rasa belum ada rezeki lagi,” katanya yang ditemui di Majlis Sidang Media Fashion, Health, Beauty & Lifestyle Exporia.

Tambahnya lagi, Alya berkata dia tidak mahu lagi mempertikaikan perkara tersebut dan menerima apa sahaja kurniaan yang akan diberikan kelak.

“Kami buat check-up semua okay. Bila tengok Youtube Ustaz Kazim macam dia cakap, kalau saya pertikaikan macam saya bertanyakan pada yang atas (Allah). Itu sebenarnya tidak baik. Saya nak menjadi kalau sekiranya dikurniakan saya terima, tak bagi pun saya terima,” katanya yang sudah matang untuk melakukan sesuatu keputusan ke hadapan setelah menempuh pelbagai proses yang sukar sepanjang bergelar anak seni. (rtky/h)


Kamal Adli Hargai Emma Maembong

Mengakui bahawa kegagalan dalam percintaan sebelum ini berpunca dari dirinya sendiri, Kamal Adli bagaimanapun menyifatkan hubungannya dengan Emma Maembong mempunyai keistimewaan tersendiri.

“Emma membuka mata saya untuk menjadi lelaki yang bersyukur dan menghargai kehadiran pasangan kita. Janganlah pada awal perkenalan saja kita bersungguh-sungguh cuba mengambil hati dan selepas berada di zon selesa, kita mengabaikan dirinya. Itulah diri saya sebelum ini”

“Percayalah, jika seorang lelaki sentiasa menghargai dan prihatin terhadap pasangannya, si dia takkan meninggalkan dirinya,” jelas pelakon lelaki ini kepada BH Online.

Sementara itu, Kamal menyatakan bahawa dia lebih selesa jika hubungannya bersama Emma tidak menjadi perbualan ramai malah ada di antara pihak yang membezakan mereka dengan pasangan selebriti yang lain. (rtky/s)


Hafiz Hamidun Bakal Kahwin 1 Mei Ini

Pernah mengelluarkan kenyataan bahawa dirinya tidak kisah jika sudah ditakdirkan berjodoh dengan wanita berstatus ibu tunggal atau pun janda, pasangan Hafiz Hamidun dan juga Joy Revfa atau nama sebenarnya Siti Arifah Amin ini akan mendirikan rumah tangga pada 1 Mei ini.

“Status bakal isteri saya bukannya masalah. Sebelum ini pun saya pernah membuat kenyataan tidak kisah kalau ditakdirkan berkahwin dengan janda. Rasulullah sendiri berkahwin dengan janda bernama Siti Khadijah”

“Hubungan kami memang berlaku tanpa dirancang. Selepas empat atau lima minggu bertemu, jodoh kami nampaknya melekat. “Saya sendiri memang tidak mahu berkawan lama-lama dalam sesebuah perhubungan,” katanya kepada BH Online.

Selain itu, penyanyi nasyid ini juga turut bersyukur kerana perhubungannya bersama bakal isteri kali ini dipermudahkan selain turut menyatakan dia baru sahaja melamar wanita idaman hatinya itu pada minggu lalu. Semoga ikatan yang bakal dibina berkekalan hingga ke Jannah. (rtky/s)


Amyra Rosli Sah Hamil Tujuh Minggu

Setelah menyedari sejak beberapa minggu lagi perubahan pada Amyra Rosli, kini Amar Baharin boleh tersenyum gembira kerana isterinya itulah telah disahkan hamil tujuh minggu.

“Alhamdulillah, doktor baru mengesahkah Amyra hamil tujuh minggu malam tadi (Selasa) selepas kami buat pemeriksaan sepenuhnya termasuk imbasan. Sebenarnya saya sedar sejak beberapa minggu lalu dia mengalami simptom-simpom kehamilan, namun kami belum sempat buat pemeriksaan sehinggalah malam tadi dia mengadu sakit perut,”katanya kepada mStar Online.

Menurut Amar, isterinya itu mengalami sakit perut yang terpaksa mendapatkan rawatan di hospital dan lawatan mereka ke hospital memberikan kejutan kepada pasangan yang menjadi kegilaan peminat mereka ini. Perkongsian gambar di Instagram dengan emoticon botol susu sudah cukup memberi gambaran bahawa pasangan ini bakal menimang cahaya mata.

Kini Amyra dinasihatkan berehat selama dua minggu dan tambah Amar, kemungkinan isterinya itu akan berehat seketika daripada bidang lakonan. Pasangan ini berkahwin pada 11 November tahun lalu. (rtky/s)


"Uqasha Senrose Macam Adik Sahaja"

Baru-baru ini kecoh sebentar apabila sekeping gambar menunjukkan Uqasha Senrose berpegangan tangan dengan suami orang, Shah Iskandar viral di laman sosial. Menyedari kontroversi itu Shah yang juga hero terbaru Uqasha di dalam drama terbaru mereka menjelaskan bahawa hubungan mereka hanyalah seperti abang dan adik.

“Saya menganggap Uqasha seperti adik sendiri kerana jarak usia antara kami. Malah, drama Syurgaku Tak Sempurna lakonan kami bukanlah gandingan pertama. Jadi, kali ini keserasian antara kami jadi lebih mudah. Boleh dikatakan, setiap kali berlakon, pasti timbul gosip sebegini”

“Takkan saya hendak menjalinkan hubungan cinta setiap kali terbabit dalam penggambaran. Isteri bagaimanapun ada bertanya, sama ada benar saya memimpin tangan Uqasha. Namun, dia tidak pula berfikiran negatif setelah mendengar penjelasan saya,” jelasnya kepada Berita Harian Online.

Mengakui statusnya sebagai suami orang membuatkan ramai orang membuat spekulasi sendiri sehingga ada mengatakan Shah dan Uqasha mempunyai hubungan istimewa. Mungkin mereka hanya berpegangan tangan sebagai adik beradik, bersangka baik sahajalah. (rtky/w)


Zizan Razak, Mira Filzah Kini Keluar Bersama?

Sebelum ini, terdengar juga khabar berita yang mengatakan bahawa Zizan Razak dan juga Mira Filzah sedang saling mengenali. Lebih lebih lagi baru baru ini mereka dilihat keluar bersama. Wah, biar betul.

Malah sebelum ini Zizan dan juga Mira dikatakan saling menghadiri event bagaikan memberi sokongan dan baru baru ini kehadiran mereka bukanlah diikuti dengan mana mana pihak sebaliknya memang datang berdua.

Jika imbas kembali kenyataan mereka kepada portal mStar Online tahun lalu, Zizan nyatakan dia dan Mira hanya kawan biasa dan tidaklah serapat yang orang ramai gembar gemburkan.

Selidik punya selidik, rupa-rupanya mereka hadir bersama dalam pelancaran pembukaan pengimport dan penjual kereta mewah, terpakai – Moga Motors – yang terletak di Jalan Ampang.

Melalui beberapa keping gambar yang dikongsikan, pasangan ini dilihat mesra betul.

Bagaimanapun, bukan Zizan dan Mira Filzah saja yang hadir, rakan-rakan artis seperti Linda Rafar dan Norman Hakim yang selalu berurusan di Moga Motors juga turut hadir.

Kalau artis pun selalu datang ke sini, pastinya servis yang ditawarkan juga baik, bukan? Malah kalau anda nak tahu, anda boleh jadi introudcer kat Moga Motors ni. Kiranya macam anda cadangkan rakan rakan anda untuk beli kereta di sini. Memang peluang buat pendapatan sampingan lagi.

Malah ketika ini, Moga Motors juga membuka peluang kepada anda yang ingin sertai pasukan mereka sebagai Sales Consultants. Berdiri di atas kekuatan dan jenama yang sentiasa dipercayai selebriti tanah air, ini peluang anda untuk menyertai Moga Motors.

Jangan ketinggalan untuk follow mereka di Instagram dan juga di Facebook MOGA Motors Sdn Bhd mereka. Sambil cuci mata sambil boleh jana pendapatan tambahan anda.


Seronok Naik Pelamin, Shuib Sepahtu Ingin Bersanding Lagi

Selepas bersanding buat pertama kalinya selepas enam tahun berumah tangga, Shuib Sepahtu nampaknya teringin untuk naik pelamin sekali lagi. Kali ini, Shuib menyuarakan hasratnya untuk bersanding pada ulangtahun perkahwinan mereka yang ke 12 iaitu enam tahun dari sekarang.

“Majlis persandingan perkara yang seronok. Kalau kami buat majlis tersebut pada hari perkahwinan sebenar enam tahun dulu, kami tak rasa kepuasan seperti ini. Jadi tak salah kalau kami buat lagi. Kalau ada rezeki, ulang tahun yang ke-12 nanti saya nak bersanding lagi”

“Ini adalah cara saya untuk hangatkan hubungan cinta sebagai suami isteri. Tak salah rasanya untuk saya jemput saudara mara meraikannya dalam satu majlis seperti majlis perkahwinan. Sejujurnya apa yang saya lalui selepas bersanding sangat menyeronokkan. Rasa macam baru mula bercinta dan berkahwin,” katanya kepada m Star Online.

Biarpun ada sesetengah pihak memandang serong dengan hasrat pasangan ini yang asyik ingin bersanding, namun Shuib enggan mempedulikannya dan menganggap ianya sebagai cara untuk menyemarakkan lagi hubungan mereka. Dalam masa yang sama, Shuib memberitahu majlis persandingan dapat mengumpul kesemua adik beradik beliau dan Siti Sarah.

Terdahulu, Shuib dan Sarah telah melangsungkan majlis persandingan buat pertama kali selepas berkahwin enam tahun lalu. Majlis yang cukup meriah itu diadakan pada 26 Febuari lalu dan dihadiri oleh saudara mara kedua belah keluarga dan selebriti tanah air. (rtky/w)


Ayda Jebat Gedik Sangat Dalam Video Klip Ala K-Pop?

Nampaknya kali ini nama Ayda Jebat sekali lagi menjadi sebutan apabila terlibat dalam satu klip video bertaraf antarabangsa apabila dikatakan tampil gedik. Namun adakah dakwaaan tersebut benar benar terjadi?

Demi nak dapatkan kepastian, kami bawakan beberapa sebab mengapa klip video ini mungkin akan menimbulkan pelbagai reaksi di kalangan warga laman sosial. Tapi tak boleh nak nafikan memang feel macam video klip antarabangsa dah!

Bila tengok video ini mulanya tak perasan sangat lagi, tapi bila tengok ulang ulang, rasa kagum pun ada dengan kesungguhan dalam menghasilkan klip video ini. Bukan apa, semua peralatan dalam video ini nampak macam real betul. Memang hidup feel yang nak dibawa dalam lagu!

Melalui ketelitian dalam menghasilkan klip video ni, nampak kesungguhan semua orang. Bukan sahaja dari pemilihan lokasi, malah pemilihan pakaian juga tak nampak macam klip video biasa biasa. Tak percaya? Tengok gambar gambar ni. Nak buat klip video buat main campak campak saja tau!

Tak sah kalau Ayda Jebat tak lincah. Tidaklah nampak gedik pun dalam klip video ini cuma dia memang nampak sentiasa aktif dan boleh tahan juga lenggoknya masa menari. Amboi Ayda Jebat, bukan main ya.

Izzue Islam pun apa kurangnya, macam nak tercabut pinggang dia menari tu!

Lirik Lagu ni memang catchy habis. Kalau selalu pasang dan dengar ni, mesti melekat punya lagi pulak bila sampai lirik, shake shake shake you all, shake shake shake shake. Ha, baca lirik pun dah boleh bayangkan Ayda Jebat dan Izzue Islam shake macam mana,kan?

Perkara paling menarik tengok video klip Aura White ni sebenarnya sebab dapat tengok video yang lain daripada lain. Bukan senang tau nak buat video nampak gempak macam ni. Babak Ayda Jebat menari dengan kayu baseball tu dah macam klip video K-Pop tau!

Jika anda masih tak percaya, jom layan video mereka ini. Awas dengan bunyi telefon awal video tu, ingatkan bunyi telefon kita rupanya bunyi telefon Izzue Islam dan Ayda Jebat.


Fazura Pertikai Iman, Jadi Perhatian Di Twitter

Tidak dinafikan, penangguhan tayangan filem adaptasi animasi Disney, Beauty & The Beast baru baru ini mengundang pelbagai reaksi di kalangan peminatnya. Tidak ketinggalan, Fazura juga turut berkongsi pandangan dalam hal tersebut di Twitter.

Bagaimanapun tindakan Fazura itu mendapat pelbagai reaksi daripada pengguna laman sosial tersebut. Ada yang menyindir, ada yang menyokong dan ada juga yang mengaitkan perkara tersebut dengan kebolehan Fazura menyanyi.

Bagaimanapun buat peminat filem berkenaan, jangan risau kerana ia akan tetap ditayangkan. Penangguhan sebelum ini adalah kerana di atas permintaan pengedar dan juga pengusaha pawagam.

Menurut Lembaga Penapisan Filem (LPF), babak yang berkaitan dengan homoseksual tersebut telah pun dipotong selain turut menyatakan bahawa penangguhan sesuatu filem itu bukanlah di bawah bidang kuasa mereka.


Peminat Tegur Tasha Shilla Pakai Seksi

Jika sebelum ini pelakon Tasha Shilla pernah memeriahkan industri hiburan tanah air kerana berpakaian seksi, baru baru ini pakaian Tasha sekali lagi menarik perhatian selain turut mendapat reaksi berbeza dari pengguna laman sosial.

Niat Tasha untuk berkongsikan gambar busana yang dipakainya dalam satu majlis baru baru ini menampakkan bahagian belakang badan. Ada peminat yang memuji kecantikan busana tersebut dan ada juga yang menyindir dengan sinis apa yang digayakan oleh pelakon tersebut.

Tasha sebelum ini mengakui bahawa tidak mahu lagi menimbulkan sebarang kontroversi malah mahu berubah tanpa paksaan sesiapa. Jika dilihat kebanyakan kontroversi sebelum ini adalah melibatkan penampilan Tasha yang berani menggayakan pakaian seksi.

Apa pun, semoga pelakon wanita ini mampu menempuhi segala caci maki peminat yang masih tidak dapat melupakan kontroversi sebelum ini. Bukan mudah untuk bangkit dari kejatuhan dan tidak mustahil juga Tasha mampu mengharumkan kembali namanya di persada seni tanah air. (rtky/s)


Dato Red, Adira Dedah Wajah Anggerik

Selamat menimang cahaya mata sulung tempoh hari, ramai yang tidak sabar ingin melihat wajah penuh bayi comel kepada pasangan Adira dan Dato Red. Menamakan anak perempuan sulung mereka Anggerik, akhirnya Adira dan suami mendedahkan wajah penuh anak mereka.

Menerusi akaun Instagram, Dato Red telah memuat naik gambar bayi mereka untuk dikongsikan kepada peminat mereka. Memang comel dan putih seperti ibunya, Adira. Sementara itu, ramai mula membanjiri ruangan komen mengucapkan tahniah serta memuji kecomelan bayi itu.

Terdahulu pada tanggal 10 Mac, Adira telah selamat melahirkan bayi sulungnya pada jam 11.30 malam di sebuah hospital swasta. Manakala ditanya pula mengenai nama bayi, Adira memberitahu nama tersebut diberikan kerana beliau terlalu menyukai bunga tersebut.

Apapun, semoga Adira diberikan kesihatan yang baik ketika menjalani proses berpantang. Diharapkan kelahiran bayi ini akan menambahkan lagi kebahagiaan rumah tangga pasangan ini. (rtky/w)


Kad Jemputan Perkahwinan Mewah Bertatah Batu Swarozski

Jika tahun lalu Neelofa meraikan hari jadinya dengan kek bertatah kristal Swarovski bernilai RM6,000, kini giliran kakaknya pula, Noor Nabila. Menerusi perkongsian di Instagram, Nabila telah memuat naik kad jemputan hari perkahwinannya yang juga bertatahkan batu Swarovski.

Kad jemputan yang kelihatan sangat ekslusif itu telah menarik perhatian orang ramai yang memuji kecantikan kad tersebut. Malah ada juga yang mendoakan jodoh pasangan ini kekal hingga ke akhir hayat, selain mencemburui kad jemputan perkahwinan yang mewah itu.

Untuk pengetahuan, pasangan ini telah bercinta selama dua tahun. Kemudian sekitar Disember lalu, Sharnaaz Ahmad telah menghantar rombongan merisik ke kediaman Nabila. Manakala 31 Mac ini bakal menyaksikan sebuah lagi perkahwinan selebriti yang tidak kurang hebatnya.

Kalau kad jemputan pun sudah mewah, apatah lagi hari perkahwinan nanti. Pasti ramai yang tidak sabar melihat Sharnaaz dan Nabila naik ke jinjang pelamin, pasti gah dan meriah majlis itu nanti. Apapun semoga segala persiapan dan perancangan yang dilakukan berjalan dengan lancar. (rtky/w)


Fathia Latiff Bercinta Dengan Pelakon?

Tidak pernah menutup hati untuk bercinta lagi, kini Fathia Latiff mengakui dia sedang salin mengenali seseorang yang juga terlibat dalam industri seni tanah air. Bagaimanapun buat masa ini, Fathia hanya menyatakan hubungan mereka sekadar kawan.

“Adalah kenal-mengenali seseorang. Dia orang industri. Sama ada pelakon atau tidak, biarlah rahsia. Sebab saya dengan dia cuma berkawan seperti biasa. Adalah keluar makan tetapi itu sahaja.? Saya memang tidak pernah menutup hati untuk bercinta”

“Ramai juga yang mencuba untuk berkenalan tetapi itulah, hati ini tidak berkenan. Kalau hendak kata serik atau fobia, tidaklah.? Cuma sekarang ini memang sejujurnya saya tidak ada teman istimewa. Saya pun tidak tahu kenapa masih solo. Bukankah jodoh itu rahsia Tuhan, biar Dia yang tentukan,” jelasnya kepada Utusan Online.

Tambahnya, buat ketika ini dia mahu memberikan fokus kepada kerjaya dan juga perniagannya. Mungkin bila Fathia sudah bersedia nanti, pasti pelakon ini akan berkongsi siapakah gerangan di hati. (rtky/s)


Fattah Amin Rimas Dengan Gosip Cinta

Jika sebelum ini kisah percintaan Neelofa dan juga Fattah Amin sentiasa menghiasi laman media sosial tanah air dan diikuti pula dengan seorang wanita VIP, kini pelakon lelaki berkenaan naik rimas dengan gosip cinta yang asyik terpalit dengannya.

“Saya sudah rimas dikaitkan dengan isu wanita dan cinta. Saya berharap peminat tidak mudah percaya dengan gosip seperti ini. Mungkin isu ini timbul kerana saya belum ada teman istimewa”

“Segala pujian dan komen negatif, saya ambil pendekatan positif. Banyak perkara yang perlu saya fikir untuk melangkah lebih jauh, jadi hal kontroversi itu saya letakkan di tepi. Apa yang penting ketika ini, saya berusaha meningkatkan mutu lakonan,” katanya kepada ruangan B*Pop Berita Harian.

Namun inilah lumrah kehidupan bergelar selebriti. Pelakon-pelakon senior pastinya pernah juga mengalami fasa sebegini sebelum terus mengukuhkan nama di bidang seni. Selagi laku, selagi itu akan ada cerita. Gunakanlah masa popular sebaiknya demi masa depan yang terjamin. (rtky/s)


"Isteri Muntah Bila Bau Saya"

Bak kata orang wanita mengandung ada bermacam alahan. Memasuki usia tiga bulan, Hafidz Roshdi memberitahu isterinya, Nurul Shuhada kini mengalami alahan bau badannya sejak mula disahkan hamil anak pertama mereka. Malah disebabkan itu juga, Hafiz dan isteri terpaksa tidur berasingan kerana Shuhada akan muntah apabila bau badannya.

“Alhamdulillah kandungan isteri sudah memasuki tiga bulan dan sekarang alahannya sangat teruk. Paling pelik dia tidak boleh menghidu bau badan saya dan disebabkan itu kami tidak tidur sekatil. Tetapi saya faham dengan situasinya dan berharap alahan itu akan berakhir secepat mungkin”

“Buat masa ini persediaan yang saya buat sebelum anak lahir adalah mengambil tanggungjawab menguruskan rumah dan keperluan isteri. Daripada mengemas, memasak, mencuci semualah saya yang buat kerana isteri pun sedang mengalami alahan teruk jadi biarlah dia berehat,” katanya kepada m Star Online mengenai alahan yang dialami isterinya itu.

Sementara itu, Hafidz berkata sepanjang kahamilan isterinya, beliau banyak meminta nasihat daripada bapanya sebagai persediaan untuk bergelar bapa. Manakala soal jantina anak pula, Hafidz berharap mereka dikurniakan bayi lelaki namun terpulang kepada rezeki yang diberikan.

Sesungguhnya besar pengorbanan suami yang melayan isteri dikala hamil apalagi mempunyai alahan seumpama ini. Apapun semoga urusan Hafidz dan isteri dipermudahkan dan diberi kesihatan yang baik sehinggalah ke hari bersalin. (rtky/w)


Elly Mazlein Tak Kisah Dilabel Janda Gila Glamor

Perubahan dalam kehidupan Elly Mazlein membuatkan dirinya kini semakin tabah menghadapi sebarang dugaan malah mengakui dia juga tidak kisah digelar janda gila glamor lebih lebih lagi pelakon ini gemar meluahkan perasaannya di laman media sosial.

“Janda gila glamor? Eh, saya sukalah gila glamor! Adakah salah untuk saya rasa macam tu? Bagi saya seseorang artis, bila dah duduk dalam industri ni memang kena ada perasaan mahu gila glamor. Eh, tak kisah lah orang nak kata saya ni apa pun, gila glamor ke, drama queen ke, saya okay saja dan saya suka dengan gelaran seperti itu”

“Kalau difikirkan dari satu sudut, bukan senang juga nak dapat gelaran macam tu bukan, jadi saya harus rasa gembira. Sekarang, saya cakap saja apa yang saya nak cakap. Bukan apa, dulu, saya selalu kena. Sekarang saya rasa diri saya makin kuat disebabkan apa yang pernah berlaku dan apa yang saya dah harungi selama ini,” luahnya kepada Utusan Malaysia.

Tambahnya lagi, dia kini sudah tidak larat untuk menjaga hati dan perasaan orang lain sepertimana yang dilakukannya sebelum ini. Moga Elly tabah menghadapi dugaan yang mendatang. (rtky/s)


Rambut Pendek Limpah Rezeki Fasha Sandah

Risau tiada tawaran berlakon dan kurang selesa berambut pendek pada mulanya, kini Fasha Sandha mula menarik nafas lega kerana penampilan terbarunya itu mendapat perhatian daripada peminat dan juga dari sudut kerjaya.

“Jujur saya memang tidak selesa apabila berambut pendek. Saya juga memikirkan apabila berambut pendek mesti tidak akan ada tawaran berlakon. Hati saya berbelah bagi sedangkan saya memotong rambut pendek itu pun kerana komitmen kerja bagi menjayakan watak sebagai Tisha dalam Badang”

“Ternyata segala kebimbangan saya sebelum ini hilang, apabila tawaran berlakon bertambah banyak diterima selepas tampil berambut pendek,” katanya kepada Harian Metro.

Selain itu menurut Fasha, tempahan dan jualan produk di bawahnya juga bertambah kerana ramai pengguna yang menggemari penampilan barunya itu. Bagaimanapun dalam masa yang sama Fasha diuji melalui emosi apabila sebelum ini dia mendedahkan bahawa bekas suaminya kembali menggangu ruang privasi dirinya. (rtky/s)


Sufian Suhaimi Nafi Putus Cinta Kerana Elfira Loy

Beberapa kali dilihat hadir ke majlis sambutan ulangtahun kelahiran Elfira Loy baru-baru ini, ramai mengandaikan Sufian Suhaimi mempunyai hubungan istimewa dengan pelakon kecil molek itu. Ada juga yang mengatakan Elfira punca Sufian dan bekas kekasih putus. Bagaimanapun Sufian menafikannya dan menganggap ianya usikan dari peminat.

“Saya tidak tertekan, malah menganggap semua itu hanya sekadar usikan yang tidak serius. Saya ingin tekankan, saya dan Elfira hanyalah kawan biasa. Hubungan cinta saya yang berakhir sebelum ini juga tiada kaitan dengan Elfira. Ianya terlalu peribadi untuk dikongsikan kepada umum tetapi kami berpisah bukan kerana orang ketiga”

“Tidak sepatutnya Elfira dituding sebagai punca kerana isu yang dibangkitkan ini sengaja dicipta. Saya hadir pada sambutan hari jadi pertamanya yang diraikan bersama anak yatim. Diikutkan ketika itu, ada beberapa teman lain, untuk majlis kedua, saya menerima jemputan peribadi daripada ibu Elfira,” jelasnya kepada Berita Harian Online.

Dalam masa yang sama, Sufian turut menjelaskan bahawa tindakannya hadir ke majlis ulangtahun pelakon itu bukan satu kesalahan dan hanya memenuhi jemputan sebagai rakan. Sebelum ini juga, Elfira turut tampil menafikan gosip percintaan mereka. Mungkin gambar mesra yang bertebaran itu hanyalah hubungan mesra diantara rakan sahaja.

Terdahulu hubungan teman tapi mesra diantara Sufian dan Elfira mula mendapat perhatian ramai apabila bekas kekasih Sufian memuat naik gambar ikon sedih berserta gambar mereka ketika bercinta dengan kepsyen yang romantis. Luahan sedih gadis itu mula menimbulkan spekulasi mengatakan Elfira punca perpisahan pasangan itu. (rtky/w)


"Dosa Saya Biarlah Antara Saya Dengan Tuhan"

Membawa imej berhijab pasti sukar untuk mengelak daripada adegan bersentuhan. Menyedari apa yang dilakukannya bertentangan dengan penampilan, Emma Maembong bersedia menerima kritikan negatif selepas tindakannya melakukan adegan peluk dan berpegangan tangan bersama heronya, Aiman Hakim dalam filem terbaru Kimchi Untuk Awak.

“Saya bersedia terima nasihat atau kritikan penonton yang menganggap lakonan saya itu bertentangan dengan imej saya sebagai wanita berhijab. Saya sendiri akui ia memang salah, namun saya enggan komen tentang perkara itu kerana ia biarlah antara saya dengan tuhan sahaja”

“Penonton tidak tahu bagaimana saya cuba mengelakkan adegan-adegan seperti itu dalam setiap lakonan saya, tapi dalam keadaan tertentu saya akui gagal berbuat demikian. Saya tidak salahkan siapa-siapa dalam hal ini kerana pilihan memang ditangan saya sama ada saya mahu buat atau tidak,” katanya kepada m Star Online berhubung perkara tersebut.

Bagaimanapun, Emma menjelaskan bahawa beliau akan cuba untuk menjadi wanita Muslim yang lebih baik namun pilihannya untuk bertindak sedemikian dalam filem terbabit ditentukan oleh dirinya sendiri. Mungkin sebagai orang luar, kita tidak tahu situasi sebenar beliau. Semoga Emma terus bersabar dengan kritikan orang ramai. (rtky/w)


Lana Nodin Mahu Didikan Agama Terbaik Buat Anak

Mahu cahaya mata sulungnya, Gia Quinn McKienzie, itu mendapat pendidikan agama yang selari dengan pembesarannya, pelakon Lana Nodin memastikan bahawa anaknya itu akan dihantar ke sekolah agama.

“Sebagai ibu, saya mahu anak saya mempunyai asas pendidikan agama. Selain ke sekolah biasa, saya akan pastikan Gia ke sekolah agama bagi mendapatkan pendidikan formal ajaran Islam. Pastinya setiap ibu bapa mahukan anak mereka membesar menjadi insan yang berguna kepada agama dan bangsa,” jelasnya kepada BH Online.

Sementara itu, sebelum ini Lana juga turut menyatakan kesediannya untuk menimang cahaya mata kedua selepas Gia kini semakin meningkat usia. Malah Gia yang kini dibesarkan di Amerika Syarikat tidak mempunyai masalah untuk menyesuaikan diri dengan gaya hidup di sana.

“Kadang-kadang kami suami isteri kesejukan dalam pendingin hawa, sedangkan Gia selesa dan tidak memerlukan selimut,” kongsinya lagi. Apa pun, semoga keluarga bahagia ini akan terus dilimpahi rezeki dan dipermudahkan segala urusan. (rtky/s)


Adira AF Selamat Lahirkan Bayi Perempuan

Tahniah kami ucapkan kepada Adira AF kerana telah selamat menimang cahaya mata perempuan di sebuah hospital swasta, sekitar jam 11.30 malam semalam (10 Mac). Berita gembira tersebut dikongsikan ahli keluarga dan juga suaminya sendiri, Datuk Red di laman Instagram.

“Alhamdulillah, saya selamat melahirkan cahaya mata sulung namun memerlukan rehat kerana masih lemah dan sedang menyesuaikan diri dengan tanggungjawab baharu. Terima kasih kepada semua pihak yang mendoakan kesejahteraan saya dan bayi”

“Nama Anggerik dipilih kerana saya meminati bunga klasik itu dan sudah lama menyimpan hasrat untuk menamakan anak sulung dengan panggilan ringkas itu,” kata Adira kepada kepada BH Online.

Selain itu, peminat juga tidak henti henti menyampaikan ucapan tahniah di Instagram keluarga Adira. Semoga kehadiran cahaya mata sulung dalam keluarga Adira ini akan membawa kebahagiaan hingga ke akhir hayat dan pastinya Aidilfitri tahun ini lebih meriah, bukan? (rtky/s)


Fahrin Ahmad Teringin Anak Kembar Pula

Walaupun baru sahaja menimang cahaya mata sulung tahun lalu, Fahrin Ahmad nampaknya sudah memberi bayangan kepada isterinya untuk menambah zuriat. Malah Fahrin juga sudah membuat perancangan untuk menimang cahaya mata dalam masa terdekat kerana usia isterinya yang hampir mencecah 40 tahun pada tahun depan.

“Orang kata rezeki itu semua datang dari Allah tetapi kami ada merancang untuk menimang cahaya mata kedua dalam jangka masa yang terdekat. Bagi saya perlu cepat lah memandangkan usia isteri saya pun bakal mencecah 40 tahun tahun ini dan tidak elok jika dilambatkan”

“Saya sudah bagi hint mengenai ini, malah saya sempat menyakatnya supaya mahu timang anak kembar pula bagi kelahiran kedua. Namun saya tidaklah mendesaknya, saya akan tunggu bila dia sudah bersedia dan anak saya pertama ini sudah membesar sedikit dalam setahun begitu,” katanya kepada Astro Gempak mengenai perkara itu.

Dalam masa yang sama, Fahrin turut mengakui kehadiran bayi sulungnya itu telah melengkapi kehidupannya. Bak kata orang, anak itu memberi rezeki kepada ibu bapa jadi apa salahnya kalau menginginkan anak yang ramai bukan. Seperti Fahrin, melalui pengalaman pertama sebagai bapa pasti menjadikan pembesaran bayi itu lebih seronok. (rtky/w)


Baru Putus Cinta, Maya Karin Mahu Lelaki Penyayang

Sudah lama rasanya tidak mendengar khabar berita daripada aktres jelita, Maya Karin yang kali terakhir muncul dengan filem Jwanita. Justeru kemunculannya pada Majlis Pelancaran Filem Munafik 2, menjadi perhatian ramai.

Maya yang ditanya mengenai kehilangannya berkata selepas tamat penggambaran filem Nota pada 2013 dia mengambil keputusan untuk berehat dan dalam pada masa yang sama menguruskan perniagaan hartanah.

“Memang menjadi kebiasaan saya untuk bercuti panjang, kebetulan ada yang ajak saya bercuti jadi saya mengikut sahaja,” katanya kepada Rotikaya.

Diusik adakah percutian itu sebagai tanda membawa diri, Maya bagaimanapun tidak menafikan baru sahaja beberapa bulan putus cinta.

“Saya tak nafikan saya baru berpisah, tapi bukannya bercuti untuk mengubati perasaan, sebaliknya bercuti bersama rakan serta keluarga,” katanya yang mengimpikan seorang lelaki yang penyayang. Maya Karin akan muncul dalam filem Munafik 2 dan akan memulakan penggambaran sekitar April ini. (rtky/h)


"Azmi Hatta Sibuk 'Berperang' Hingga Lupa Hari Jadi Anak"

Baru melangsungkan majlis ulangtahun anak sulungnya, Putri Sara Sefhia petang tadi, seperti biasa masih tidak kelihatan kelibat bekas suami Elly Mazlein, Azmi Hatta. Terkilan dengan sikap Azmi, Elly menganggap beliau sengaja melepaskan tanggungjawabnya sebagai seorang bapa.

“Saya anggap dia pergi ‘berperang’ sahaja. Sibuk sangat sampai tiada masa hendak tanya soal anak. Sefhia sudah setahun usianya namun bukan sahaja hadiah, ucapan pun tidak ada. Sefhia tidak pernah dapat sehelai baju pun daripada bapanya. Mungkin dia rasa RM1,500 itu cukup”

“Tapi dia sepatutnya datang jumpa anak, itu tanggungjawab sebagai bapa. Mungkin dia sudah lupa anaknya kini setahun. Saya sengaja tak menjemput dia ke majlis sebab ada atau tidak, sama sahaja. Patutnya sebagai bapa dia tahu, takkan kena ingatkan,” katanya kepada Utusan Online.

Terdahulu, Azmi sekali lagi tidak menghadirkan diri ke majlis aqiqah Sefhia yang diadakan awal febuari lalu walaupun sudah dijemput. Disebabkan itu segala urusan dan persiapan majlis tersebut diuruskan Elly sendirian. Mungkin juga Elly sudah serik dengan kejadian itu dan membuat keputusan untuk tidak menjemput bekas suaminya lagi ke majlis hari jadi. (rtky/w)


"Peminat Tak Perlu Tahu Masalah Rumah Tangga Saya"

Kalau masih ingat tahun lalu, rumah tangga Diana Danielle dan Farid Kamil pernah dikatakan goyang sehingga Diana hadir ke mahkamah syariah. Tidak mahu urusan rumah tangganya terus menjadi perhatian umum, Diana enggan berkongsikan kisah mereka kepada umum lagi.

“Minta maaf. Saya tidak boleh komen hal peribadi sekarang. Itu bukan masalah peminat untuk tahu. Mereka tidak perlu tahu. Usia perkahwinan kami masih terlalu muda. Empat tahun berkahwin belum cukup untuk saya dan suami mengenali satu sama lain secara mendalam”

“Kadang kala, perselisihan yang berlaku menyebabkan saya terlebih emosi. Saya tidak selesa berkongsi tentang kehidupan peribadi saya. Saya tidak selesa walaupun kami perhatian awam,” jelasnya kepada Projek MMO mengenai kontroversi keretakan rumah tangganya dulu.

Sebelum ini, heboh seketika apabila Diana dilihat hadir ke mahkamah syariah selepas empat tahun berkahwin dan dikurniakan dua cahaya mata. Walaupun tidak mendedahkan sebab beliau ke mahkamah, namun Diana menjelaskan kehadirannya ke mahkamah hanya untuk meminta nasihat. (rtky/w)